Datasets:

zbliss

/

fw-darija-rs1000-tm

like 0

بعض المرات كنبغيو المريقة تكون كثيرة وخاثرة فنفس الوقت داكشي لاش جبت لك فكرة تحقق لك هاذ المعادلة الصعبة بعض المرات كنبغيو المريقة تكون كثيرة و خاثرة في نفس الوقت او تيكون الوقت ما بقاش باش نخليوها تنشف و تتقلى او توكح مزيان أو ديك لاصوص ديال بيتزا مثلا خاصها تكون ناشفة باش ما تبللش لينا العجينة أو المبدأ ساهل و هو نخليو الطنجرة كتغلي و نزيدو فيها القليل من مايزينا مدوبة في القليل من الماء وها المريقة خاترة. كاينة طريقه اخرى كنستعملها يلا كترت المرقه شي نهار ولي هي كنقص المرق ونديرو في كسرونه بحدو ونخليه يختار وتنخلي المرقه هي الاخرى فوق النار وملي يختار المرق نديرو فوق المرقه وصدقونى كتجي الماكله بنينه بلا اظافات نتمنى نكون فدتكم

Various Moroccan Cooking Recipes

دجاج في الفرن بالموطارد و الزعتر عزيزاتي الزائرات متتبعات مجلة يالالة نقدم لكم الدجاج بالموطارد و الزعتر لي كندير للفطور سريع التحضير للاخت امينة منصف كيجي بنين بزاف بهاد الطريقة وعن تجربة. المقادير وطريقة التحضير: سنحتاج ثوم محكوك الملح سكنجبير الابزار الزعتر الموطارد دهني الدجاج وخليه يترقدقطعي بصيلة في المول مع شوية الزيت وشوية الماء حيث الدجاج غيطلق الماء ديالو.غطيه بالالمنيوم ودخليه للفران وخليه يطيب على نار مهيلةجربوه كناكد ليكم بلي غادي يعجبكم وميبقاش يخطاكم.

Various Moroccan Cooking Recipes

تعليق متابعة يثير غضب كوثر براني راجلك مراضيش بيك شاركت الفنانة المغربية كوثر براني صورة لها رفقة زوجها الفنان هاني خطاب وطفلتها سيليا عبر حسابها الرسمي عبر موقع التواصل الاجتماعيانستغرام لتتفاجأ بتعليق مستفز من طرف إحدى متابعاتها حيث كتبت فيه: نتي زوينة وضريفة ولكن داك راجل عندك مجايش مواتي معك كيبان بحال إلى مراديش بيك. تعليق هذه المتابعة المستفز دفع الفنانة كوثر براني للرد على الفور وكتبت تعليق جاء فيه: داك الراجل هو تاج راسي وكيحترمني ويقدرني وأنا الحمد لله في شوية شوية من كل حاجة كتمناها الزوج في زوجته علاش ميرضاش بيا. وأضافت خريجة برنامج آراب أيدول قائلة: أدب حداكة جمال حلاوة اللسان ثقافة المرأة ديال الزمان الله يرضى عليكم براكا متجرحو بكلامكم وديرو قصص من وحي الخيال. يذكر أن الفنانة المغربية كوثر براني كانت قد حققت شهرة واسعة خلال اشتراكها في برنامج المواهب Arab Idol كما أنها كانت من أكثر الأصوات التي أعجبت بها النجمة الإماراتية أحلام خلال مشاركتها في البرنامج وشبهت صوتها بصوت الفنانة الراحلة ذكرى.

Celebrity News in Morocco on Social Media

جبت ليك كيكة بالشكلاط لذييييذة ساهلة فالتحضير وبمقادير بسيطة ودغيا كتوجد!! المقادير: أربع بيضات كاس سكر سنيدة كاس حليب سائل كاس الزيت 2كيسان و نصف دقيق 3خمارات 2 ملاعق كبار كاكاو الطريقة : نضع الكل في الخلاط باستثناء 2كيسان و نصف دقيق و 3خمارات. بعد عملية الخلط نصب المحتوى في إناء و نضيف إليه 2كيسان و نصف دقيق 3خمارات ثم جزر مبشورة وندخلها الفرن ونتركها مدة 30 دقيقة بعدها نخرجها ونذيب الشكولاطة في حمام مريم ونصبها عليها وهي ساخنة حتى تسيل عليها بشكل متساوي.

Various Moroccan Cooking Recipes

واحد المنتوج غزااال يهنيك من حكان البوطة وخى تكون شهر متغسلات كيردها كتشعل كيعمل 9 درهم او عشرة دراهم كيتواجد فـ الاسواق هنا فـ طنجة وأكيد غيكون فمدن اخرى وخى تكون البوطة شهر متغسلت كيردها كتشعل غير تكوب شوية فوق البوطة و تخليه واحد ربع ساعة و تمسح وهالبوطة كتشعل. هاد المنتوج سميتو quita grasa منتوج يفوق الوصف رائع تيقضي على جميع الدهون وراه موجود فالمدن الداخلية عند اللي تيبيعوا حوايج الشمال فالبلايص لكيبيعو فيها سلعة الشمال عتجبرو زايد غير شي 2 دراهم مثلا هنا كيتباع بـ 9 دراهم تم عتجبرو بـ 12 درهم نتمنى نكون فدتكم حبيباتي

Various Moroccan Cooking Recipes

طريقة تحضير دجاج كنتاكي وصفة مجربة طريقة تحضير دجاج كنتاكي من الأخت نهيلة. المقادير: الملحة الابزار التحميرة سكنجبير خرقوم بلدي شوية زعتر 2 ظامة الزعفران ظامة سمن 1 معلقة كبيرة صوص صوجا 1 معلقة لاموطارد حبيبات 2 دانون مسوس بصلة محكوكة 2 ضروس ثومة شوية دالجوزة شوية عصير الحامض فخيظات دجاج كنغسلو دجاج مزيان بالملح الحامض تم نخليوه اتقطر و كنوجدو شرمولة لغدي ترقدو فيها تم نشرملوهم اندخلوهم انخليوهم ليلة كاملة الغد ليه كنفورهم فالكسكاس تكيطيب مزيان. من بعد مطابو ابردو كندوزهم فلصوص لكانو مرقدين فيها عاد الدقيق عاد البيض عاد لاشبلور تم ستفيهو فبلاط ادخلهوم الفريكو نص ساعة تلساعة

Various Moroccan Cooking Recipes

فخاد الدجاج فالفران بمطيشة الحك تدخل الفراخ في تحضير العديد من الأطباق الرئيسية والمفضلة لدى الجميع منمختلف أعمارهم حيث تمتاز بطعمها اللذيذ وبسهولة تحضيرها وباحتوائها على العديد من العناصر الغذائية اللازمة لصحة الجسم وسلامته مثل: البروتينات والمعادن والفيتامينات والكربوهيدرات علما أنه من الممكن تحضير الفراخ مع الأرز أو عملها صينية في الفرن مع الخضروات أو مع الطماطم مما يزيد من لذة طعمها ومن قيمتها الغذائية. اليوم نقترح عليك وصفة من تحضير الاخت زهراء جديل فخاد الدجاج فالفران بمطيشة الحك ناخدو صينية الفرن نقطعو فيها بطاطا دوائر نزيدو فوقها البصل دوائر فلفل حلو دواير ثم مطيشة حتى هي دوائر نستفوهم فالمول و نحطو فوق منهم أفخاد الدجاج كيف ما فالصورة ناخد جبانة نعملو فيها مطيشة الحك على حساب كمية الأفخاد انا عملت ربعة معالق كبار لأربعة افخادنطلق مطيشة بنصف كاس ماء دافئ تكون معلكة ما شي مطلوقة نزيد عليها الملح ابزار سكنجبير قرفة غي شوية نخلطو مزيانثم ندهنالافخاد بالخليط من لفوق و لتحت مزيان ولي شاط نخويه من لفوق نغطي بورق الطهو و نزيد بابيي ألمنيوم ندخلوها للفرن لعافية من لفوق و لتحت انا عندي فران ديال الغاز كتطيب فساعة و نص ملي تلقاي دجاج طاب تحيدي لوراق لي مغطي بهم و تخلي دجاج حتى يتحمر و المرقة تبان لك خاترة. ملحوظة :ماكنديرو لا زيت لا ماء .

Various Moroccan Cooking Recipes

كيعكزك تسياق الدروج فهاد البرد دخلي شوفي طريقتي السلام عليك حبيباتي بغيت نشارك معاكم طريقتي السهلة والإقتصادية فتنظيف الدرج خدي 3دراهم صابون البلدي و 2لتر الماء وديريهم على النار حتى يدوب الصابون ويبرد وعمريه في قراعي البلاستيك منن تبغي تسيقي الدروج شطبيهم وفرغي عليهم 2 سطولا الماء وعملي 2 كيسان دالخليط مع جافيل والماء وفرغي على الدروج نزلي كتحكي بالشطابة ثم فرغي 2 سطولا الماء وجري بالكراطة يعني الجفافة. نتمنى نكون فدتكم

Various Moroccan Cooking Recipes

لي خسرت ليها مقلة ديال البغرير عندي ليها حل بسيط يرجعها جديدة لالة يلا خسرت ليك المقلة ديال البغرير ومبقاتش تخرجليك البغرير غزال ومثقب مزيان ساهلة غنعطيك واحد الطريقة بسيطة ترجعها جديدة . غتاخدي يا لالة المقلة وغلي فيها الحليب وشوفي كيفاش غتولي وكيفاش غتخرج ليك البغرير بحال يلا عاد شريتيها.

Various Moroccan Cooking Recipes

كراتان الشيفلور والبيض بالشرمولة يعتبر القرنبيط من المصادر الجيدة لفيتامين ج والفولات بالإنجليزية: Folate والألياف الغذائية ويتميز بعدم احتوائه على الدهون أو الكوليسترول بالإضافة إلى احتوائه على كميات قليلة من الصوديوم والكربوهيدرات ومن الجدير بالذكر أن هذا النوع من الخضار يعد منخفض السعرات الحرارية. نقدم لكم فكرة عشاء خفيف بالشيفلور ومغايرة على تعودنا عليه الي هو شيفلور في الطاجين شيفلور بالبيض مقلي او كراتان بالبيشاميل انا اليوم درت صينية شيفلور خفيفة في الفرن و رفقته بالشوربة العدس الاحمر الي هي صحية و كذالك مفيدة للوليدات خاصة في هاذ البرد كتعطي الطاقة و كتعمر الكريشة . مقادير الشيفلور: كناخذ شيفلورة متوسطة و نحك لوريدات وحتى لعويدات الى باقي فتية في الحكاكة لغليظة او رقيقة كيبغيتي نزيد علي كسكس الشيفلور 3 بيضات الثوم محكوكة معدنوس مقطع 2 معلقات دقيق كمون ملح ابزار شوية خميرة الحلوى تحميرة لهريسة ملاحظة ممكن تزيدي الزيتون مقطع اما لهريسة فهي اختيارية ممكن تستغني عليها و ايضا حتى الفرماج هو اختياري ممكن تزديه وممكن تستغني عليهثم دخليه للفرن وبالصحة.

Various Moroccan Cooking Recipes

حبيباتي الزائرات الوفيات جبت ليكم اليوم واحد الطريقة كنديرها منين تجيني شي مناسبة على غفلة كترجعلي وجهي رائع ولا في الاحلام المهم اول حاجه غاديري احبيبتي سخني واحد مقيريج تاع الماء شللي وجهك بماء يكون دافي وخدي المقشر او لكوماج لمفضل عندك .. انا راني صورت ليكم المقشر تاعي اما لبنات لي كايديرو سنيده وزيت لعود راه حتا هو مزيان .. ماعليناش قشري وجهك نص ساعه تقريبا بحركات دائريه من بعد شللي وجهك بما دافي ودوزي لبخار شدي بانيو لوحي فيه وريقات نعناع وورد بلدي وخزامه وزعتر وشيح .. اهم حاجه يكونو ثلاته من هادو ..انا عندي كلهم ايوا خوي لمقراج طايب عليهم ولقي وجهك لداك لبخار ربع ساعه وزمتي لبخار ب فوطه فوق راسك باش يطلع لبخار ديريكت لوجهك لمهم إلا دوز ربع ساعه خدي قطينه بيضه وبداي تمسح وجهك وغايباليك لي بوان نواغ وزيوتات ومخلفات لوجه كاملين بسهوله ايوا عاودي شللي وجهك بداك لبانيو لي فية ألاعشاب منوراها تكوني حاكه واحد بطاطا خضرا ومسحي بالماء تاعها وجهك خليه عشره دقايق وشللي بما دافي تبعيه ما بارد تبعيه مكعب تلج .. وديك ساع وجهك غايولي وريده ولمكياج كايطلع فيك هبال ..

Various Moroccan Cooking Recipes

عوض متشري النعناع ! !علاش ماتزرعيهش فدارك هاكي الطريقة بالصور هاد الطريقه لي غادي تعرفنا كيف نزرعو النعناع في بيوتنا احسن ما نشريوه . اولا جيبي النعناع ختاري النوع لي كاتبغي يالعادي ولا الملقم مانعرف شنو كاتقولو لو انتما هههه!!! المهم خوديه اورقيه يعني تخلي الوراق لي الفوق والوراق الاخرين زوليهم وخلي فقط دوك لي تحت منهم كايكونو صغار كيف كاتشوفو فالصوره من بعد نجيبو اناء يكون لونو مغموق وحطو وسطو النعناع ونخليوه لمدة تقريبا اسبوع في مكان مشمس غير فشرجم فالكوزينه مع تغيير الماء يوميا وفاش تبان لك الجذور ديال النعناع كيف كاتشوفو جذور بيضين على جنب الساق من بعد خودي داك النعناع وغرسيه فمحبق وسقيه مزياااااااان ديك ساعه وبعدها سقي عادي كل يوم ولازم كلما طوالت وكبرات العروق والاوراق قطعيها باش تكثر وتنمو واحده جديدة ودوك لي كانت قطعتي قبل ممكن تعملي بهم غاد الفكره كيف كاتشوفو فالصوره حطيها فقالب ديال الثلج وضيفي عليها ماء وحطيها فالفريكو مره مره هزي منها وعمليها فكويس ديال الماء او مع العصير او دوزيهم على وجهك.

Various Moroccan Cooking Recipes

شعرك قليل او قصير او عيان بدرهم واحد ترجعيه غزالدخلي نوريك كيفاش جبت لك يا لالة وصفة واعرة ومجربة مني شخصيا غترجع شعرك غزال كيفما بغا يكون نوعو طويل ولا قصير رطب ولا حرش وعلى ضمانتي. شري حبة راس من عند العطار حمريها او طحنيهاا بوحدها حتى تبرد او زيدي معاها الحرمل او القرنفل واخة غير حبة راس بوحدها راه رائعة طحنيها او خلطيها مع الزيت العود اولا زيت الي بقات عليك من القلي متاع البطاطا و ديريها فبواطة صغيرة شقي بيها شعرك مزيان او خليها نهار كلوا حتى ليل او مشطي شعرك و باتي بيها حيت كلما بقات بزاف كان مزيان لشعرك. غسلي شعرك من بعد بشمبوان و ديميلور الخاص بيك انا تندير كليس مزيان القرعة تاع شمبوان لوحي فيها واحد العشرة تلفانيدات تمنع الحمل الى عندك او لا بنسبة لفتياة خوديهم من عند مرات خوك او شي وحدة مزوجة خليهم حتى يدوبوا او بداي تغسلي بداك الشمبوان تيخلي الشعر غزال او قوي او لامع او مفيه حتى ضرر او ديري ليه شوية تزيت اللوز او زيت الكوك باش يبقى رطيييب عاد ديري كريم فيه ريحة زوينة يخليها فيه انا تندير كريم نيفيا.

Hair care recipes

كيكة لذيذة بزاف بالشكلاط و الكريم باتسيير دغيا كتوجد..والطريقة بالصور وصفة للأخت ام رياض : مقادير الكيكة : الكيك 3 بيضات 1 كأس سكر سنيدة 1 كأس حليب سائل ربع كأس زيت 2 كيسان دقيق أبيض 3 أكياس من خميرة الحلوى 2 أكياس من سكر الفاني 2 معالق كبار بودرة الكاكاو السيرو : كأس سنيدة 1 كأس الماء ربع حامضة الكريم باتسيير : 3 معالق كبار مسحوق لكريم باتسيير 3 معالق كبار سنيدة ربع لتر حليب شكلاط مذوب في حمام مريم للتزيين : الشكلاط ڨرميسال أسود أو ملون طريقة التحضير : في الخلاط الكهربائي نديرو 3 بيضات نطربوهم شوية ونزيدو كأس سنيدة وحنا كنطربو ثم ربع كأس زيت ثم كأس حليب ثم الفاني دائما مع الخلط بالخلاط الكهربائي من بعد نضع الدقيق مخلط مع كاكاو الخميرة في اناء ونصب عليه الخليط و نخلط جيدا بالخلاط اليدوي ثم نصب الخليط في قالب دائري مدهون الزبدة و مرشوش بالدقيق و ندخله الفرن ساخن من قبل لمدة 30 الى40 دقيقة. ومنين نخرجوها نسقيوها بالسيرو لحضرناه من قبل ونخليوها شوية من بعد نأخد كاصرونة نديرو فيها الحليب مسحوق كريم باتسيير 3 معالق كبار سكر سنيدة نحركو مزيان حتى يعقاد ثم نضيفو ليه شكلاط مذوب في حمام مريم ونخلطو جيدا بالخلاط اليدوي حتى نحصل على خليط متجانس ثم نصبه على وجه الكيكة والجوانب حتى كتغطا كاملة ثم نزينوها بالشكلاط ڨرميسال. وهاهي كيكة الشكلاط بالكريم باتسيير واجدة.

Various Moroccan Cooking Recipes

هاد الصابون الاقتصادي واااعر كيخرج الحوايج كيشعلوو احسن من لي كيتباع السلام عليكم هادي واحد الطريقة كنديرها اقتصادية و فعالة للتصبين في غسالة الملابس اوتوماتيك نتمنى تفيدكم و تجربوها. كلنا كنعرفو بلي صابون الحجرة فعال اكثر في التصبين وماعندوش تأتير على الغسالة لانه مافيهش الرغوة لي كتخسرها. كنشري منو 2 او 3 صابونات المنجل كبار كنحكهم او نقطعم بالموس طراف صغار ونزيد عليهم بقايا صابون الريحة لي كيشيط من غسيل ليدين او كيس من معطر الملابس حسب الموجود باش يزيد فيهم ريحة زوينة و تقريبا 10 دراهم تيد دلعبار ديال لاماشين اوتوماتيك ثم الماء الساخن وكنحرك الخليط مرة مرة وكل ما برد و تجمع كنزيد الماء طايب و نخليه حتى ويدوب ونحرك كنبقى كل مرة نزيد الماء حتى ماكيبقاش يعقد ونخليه يبرد ومن بعد كندوزو في الصفاي ونزيد نصف كاس جافيل و نبدى نستعملو في الماكينة ونصبن بيه لحوابج البيضين و حتى الالوان. ملحوظة: الى شي ثوب فيه شي طبعة كندهن الطبعة بشوية بالمعجون.والى لحوايج موسخين بزاف كنزيد معاهم كاس من المعجون في وسطهم.

Various Moroccan Cooking Recipes

بعد معاناة سنين مع بشرتي الجافة و التجاعيدلقيت الحل الحمد لله بعد معاناة طويلة مع وجهي تهنيت الحمد والشكر لله انا وجهي لو كنتم شفتوه هادي سنين وتشوفوه الان غادي تطبقوا كل الي غادي نقوله والحمد لله والشكر لله وجهي تنقى وحيدو منو تجاعيد وكاع العيوب المكونات نصف موزة مطحونة م.ك عسل حر قد يعجبك أيضا م.ك ياغورت طبيعي الطريقة نخلط جميع العناصر و نضع الماسك لمدة 20 دقيقة ثم نغسل الوجه بالماء و بدون صابون.

Various Moroccan Cooking Recipes

طريقتي الخاصة فتشرميل الدجاج وكيجي بنين ولذيييذ متشبعيش منو بغيت نشاركم طريقتي الخاصة لي كنديرها فشرمولة ديال الدجاج وكتجي بنينة بزاف متشبغيش منها. المقادير والطريقة زلافة زيتون بدون عظم الرببع بكمية كثيرة,20 فص ثوم ,2بصل,سكين جبير,ملح ,بزار زعفران قد يعجبك أيضا يطحن الكل وتوضع في الثلاجة ومين تجي طيبي الدجاج ديري معلقة كبيرة كافية و ارجعيها للثلاجة وبالصحة والراحة. نتمنى تجربوها

Various Moroccan Cooking Recipes

صاحبة الوصفة تقول: وصفة للحمل.. استعملتها و من بعد منها حملت مباشرة بإذن الله الوصفة كما كتبتها الاخت ابتهال السلام عليكم جيت نعاود لكم آش درت حتى حملت أنا صراحة كنت متبعة الوصفة ديال واحد الاخت ديال الحبة السوداء سبعة الحبات تبلع قبل النوم بعد ما نكونو موضيين أكنت كذلك كنشرب منين كتكون فيا العادة سكنجبير مدقوق كنزيد عليه ماء طايب أكنحليه بمعلقة صغيرة عسل الحر حيت انا كتجيني بالوجع لهلا يكتبو على شي مسلم حيت كان فيا البرد وصفة سكنجبير هي الوحيدة اللي خفات عليا الوجع من بعد ما جربت جميع الاعشاب المهم كلشي هادشي كنت كنديرو ولكن الوصفة الاخيرة اللي استعملت واحملت مباشرة من بعد منها بعد ارادة الرزاق الكريم ومرة واحدة جابت نتيجة الحمد لله هي الطون مع خميرة الحلوى اللي نصحاتني بها الوليدة سمعات ان بزاف مكنوش كيولدو جربوها اجاب الله التسير الطريقة كتشدي جوج حكاك الطون صغار ديال الشلاضة واحد ليك واحد لراجلك كضيفي لكل واحد خمارة حمرا اتسخنيه غي شوية كل واحد ياكل ديالو قبل النوم مباشرة انا استعمتها بعد الدورة بشي ستة أيام او خمسة اتنعسي مع راجلك انا كنت بغا نعاودها ولكن من اول مرة جاب الله التيسير الحمد الله ونا فرحانة بزاف وخا الصراحة خفت من هاذ الوصفة حيت فيها الخميرة ولكن ازعمت ادرتها امنين مشيت عند الطبيب قاليا كلشي مزيان البيبي مزيان الحمد لله غي واحد المعدة قتلاتني ولكن كلشي يهون عقبال كول واحدة كتمنى تكون ام اماتنساوش ان الدعاء هو مهم نتمنى كول منجربها تجيب معاه نتيجة باذن لله سمحولي الى طولت عليكم لهلا يحرم شي واحدة من انها تكون ام.

Various Moroccan Cooking Recipes

فقيقصات بالفرماج والهريسة بأشكال متنوعة كلنا كنعرفو أن المملحات أو الفقيقصات من مهمة جدا وضروري تكون موجودة فمائدة عاشوراء خصوصا ملي يجي عندنا شي ضيف وأنا بسلامتكم كنحماق على المطبخ وعلى شي حاجة سميتها الابتكار هادشي علاش كتنبتار فاي حاجة باش نختص باطباقي الخاصة لي لابد نتفنن فيها باش تجي مميزة وهادشي لي درت فهاد المملحات لي جاو لذاذ وبنان وهشاش لي ذاقهم مكيشبعش منهم هادشي علاش جيت نتشاركهم معاكم اليوم ونتمنى يعجبوكم . المقادير : 4 بيضات زلافة زيت وزبدة 2 خمارات حمرين الزا شوية الخميرة المعجونة ماشي بزاف 2 باكيات لافاني كاس كبير حليب دافي نافع وجنجلان جهد كاس صغير مخلط بحسب الدوق القليل من الملح ملعقة من الهريسة نصف زلافة من الفرماج الاحمر والدقيق بحسب الخليط طريقة التحضير : جمعي كولشي وعملي حرابل وقطعهم بالمقص او الموس حسب الشكل لي بغيتو ودخليهم الفرن لي تكوني سخنتيه ومن بعد ما يتحمرو مزيان خرجيهم وخليهم حتى يبردوا عاد قدميه بالصحة والراحة. ملاحظة يمكن ليك تقسمي العجينة إلى اجزاء وضيفي على كل جزء ملون غذائي حسب المتوفر وحسب الذوق باش يكونو الفقيقصات المالحين بالوان مختلفة . وجبت ليكم هاد الوصفة أيضا في هاد الفيديو للاستفادة أكثر.

Various Moroccan Cooking Recipes

قررت انا وزوجي نصبغو دارنا كاملة بريوسنابالصور شوفو كيفاش صبغت زليج الكوزينة حبوبات جبت ليكم هاد التجربة ديال الاخت نجمة البيضاء الله يعطيها الصحة نتمنى تفيدكم. البنات انا قررت انا وزوجي نصبغو دارنا كاملة بريوسنا من بعد ما ستافدت من بعض المواضيع على النت مشينا لبريكوما تقدينا اللوازم وخدينا صباغة بيضاء ديال الزيت وخدينا لاتانت باش نلونوها وانت واللون اللي كتحبي انا فضلت نشريو هد المجموهة ب 45 درهم فيها رولو و4 روشونج وشيتة وطاوة فاش تكبي الصباغة صراحة رائعة واستعملنا فقط 2 وحدة للبيضاء واخرى للبيسطاش زيادة على ليسانس باش نغسلو الشيتات وايدينا من الصباغة اوا نبداو على بركة الله اول حاجة جمعت الميعنات في كرطونات من الحجم الكبير ودخلتهم لصالون من بعد غطينا الهوت والارضية بالميكات من بعد داز راجلي لمرحلة الحكان حك العود ومسح الحيوط مزيان خدينا لوازم وبدينا على بركة الله خدينا صباغة بيضاء صبغنا بلافو والبيبان وبلاكارات هوما الاولين من بعد خدينا لاتانت وزدناها على الصباغة المتبقية وحصلنا على لون اخضر بيسطاش من بعد بديت انا وياه في عملية صبغ الزليج وهو كيصبغ البلاكارات والجناب والاماكن العالية استعملنا عصا الشطابة لصقناها في الرولو حيت دايرين بلاصتو اوا هاحنا سالينا راه مصورتش الكوزينة كيف ولات ملي رجعت الميعنات بالاضافة اني صبغت البوانيات وديك الباندة اللي في ثلاجة باللون البيسطاش اوا كنتمنى نكون فدتكم واللي قلبتها ريحة الصباغة تدير بحالي اول حاجة قطعت بصلة ودرتها في الماء وفرقتها في ارجاء المنزل ثاني حاجة شويت اللحم ومن بعدما ساليت درت الازير والخزامة والشيح في المجمر اوا الشراجم محلولين بطبيعة الحال.

Various Moroccan Cooking Recipes

الصفارة ديال الكوكوت ديما تالفة ليك دخلي تشوفي اش درت ليها السلام عليكم اخواتي انا بعدا ديما كنت كنبقى مضيعة نصف ساعة غير تقلاب على الصفارة ختكم ضغيا كتنسى هههه صافي فكرت حتى فكرت وانا نلقى واحد الحل بسييييط ولكن هناني وليت غير نجي نطيب نلقاها قبالتي حتى نتوما ديما تالفة ليكم الصفارة ديال الكوكوت وبغيتو الحل اوا الحل الوحيد أحبيباتي هو ملي تغسلي الكوكوت دخلي وسطها الصفارة باش ملي تبغيها غير تحلي الكوكوت تلقايها ساهلة ماهلة هههه راه واخة تحطيه فشي بلاصة باينة يجي شي حد يطيجها وهاهية تلفات

Various Moroccan Cooking Recipes

واحد السر من اسرار المصبنة كيرجع الحوايج نقيييين ويخليهم ديما جداد السلام عليكم حبيباتي كديرين لباس عليكم وكيف دوزتو تمارة ديال العيد الكبير اليوم حبيباتي جيت نشارك معاكم واحد السر خديتو من عند واحد مول المصبنة عندنا فالدرب كيصبن به الحوايج كيرجع الحوايج ويخليهم روطب وعمرهم يكشفو ليك المهم غزالاتي بلا منزيد نطول عليكم السر باش تيغسلو الحوايج فالمصبنة الى سمعتو هو الصابون البلدي باش تيصبنو و يلا لحضتي باش تاكدي دفعي لمصبانة منين يعطك الحوايج تتشمي ريحت الصابون البلدي نزيدك معلومة اخرى دبا الصيف زربي خاصهم يتغسلو احسن منضف هو الصابون البلدي جربو هه المعلومات ودعيو معايا

Various Moroccan Cooking Recipes

واحد السر باش يجيك الكراتان لذيذ ومتشبعيش منو وكلشي يسولك اش دايرة فيه السلام عليكم حبيباتي بغيت اليوم نشارك معاكم واحد السر من أسراري غاذي يعجبكم بزاف ملي تبغيو طيبو الكراتان غيجي لذيذ بزاف وكلشي يسولك شنو دايرة فيه. إوا يا لالة باش يجيوكم أطباق الكراتان بنان ومتشبعوش منهم زيدو فالبيشاميل شوية د لا كريم السائلة وصدقوني كتجي غزالة وبالصحة والراحة

Various Moroccan Cooking Recipes

وفري مبلغ كل شهر بلا متضيقي الخناق على نفسك وتزيري راسك السلام عليكم كل وحدة فينا عندها شي هدف كيتطلب المادة : تحيد عليها شي سلف تفترش الصالون تشري خويتم ديال الدهب تكون عندها دارها إلا كانت كارية تمشي للعمرة. و في ضل هاد الغلاء للي ولينا عايشين فيه إلا ما رشدناش النفقات ما كايسالي الشهر حتى كايدي فلوسو. وخا كانقولو فبداية كل شهر هاد الشهر غا نشيط كدا لكن الغالبية فينا ماكانشيطو والو. جبت لك فكرة باش تقدري تنقصي من المصاريف بلا ما تحسي أنها كاتخنقك و طبعا إلى وفرتي كل شهر قسط بسيط راك فنهاية العام غا تكون عندك حصة محترمة طبعا ماننساوش أن الزكاة مفروضة فاللي جمعات يفرض فيه الزكاة ماتنساش تزكي راه قليل و مبارك فيه أحسن من كثير مافيه بركة . غا نبدى براسي أنا راجلي كما يقول المثل يدو متقوبة نهاية كل شهر الرصيد يؤول إلى الصفر. الفكرة الأولى أني تافقت معاه بداية كل شهر نحطو فحصالة د النقود 500 درهم كنأكد على بداية الشهر ماشي النهاية حيت منين كاتحيدها فالبداية كاتحط نفسك أمام الأمر الواقع. و فعلا فالشهور الأخيرة را بدينا نجمعو شوية. دابا نويت نصدمو ففاتح الشهر المقبل و نقوليه أرى إلى بقاتلك شي حاجة من الشهر للي فات نديروها فالحصالة لأن ماحد الفلوس فيد الإنسان راه كايصرف. و طبعا باش تبقالك شي حاجة نهاية الشهر خاص ترشيد النفقات: أنا متلا وليت منين كانمشي لشي مركز تجاري كانجمع راسي: قبل كنت كانشفوف تخفيضات كانبدا نعمر الشاريو بللي نحتاج وللي مانحتاجش على سبيل المثال: كنت كانلقا تخفيض فالقشدة الطرية 2 بتمن 1 و كانشريها فقط لأنها تخفيض و إلا وحلت فيها كانديرها ف فريكو ف كتحماض ولا إلا لقيت اليوغورت 62 بالمجان كناخدو و أنا ماعندي فيه غرض فقط حيت رخيص. دابا وليت كاناخد غير اللي نحتاج و بالقدر للي نحتاج: طبعا المواد للي عندهوم صلاحية طويلة إلى لقيت فيهوم تخفيض مزيان و كانحتاجهوم كمسحوق آلة الغسيل كاناخد للي يدوزلي فترة محترمة.

Morocco and International Relations

كنزي في تصفية جسمي من راسي لرجليادخلي نقولك كيفاش هاد الوصفة رائعة و مذهلة ومغدية وهي صالحة للجسم والوجه والمنطقة الحساسة. ودورها الأساسي تفتيح لون المناطق الداكنة في البشرة . بلا منزيد نطول عليكم.. كتاخدو صابونة عادية لمهم طبيعية بحال صابونة المنجل كنحكوها ونزيدو ليها نصف كأس عصير الحامض كنحركوهم فوق حمام مريم حتى يدوب الصابون مع العصير يولي بحال لكريم . ونزولوه من فوق النار ونزيدو عليه قرعة مخلط فيها فول والحمص والحلبة مطحونين هزيت منهم شي 2 معالق, وزدت معلقة زيت اللوز أوالبلدية إلى بغيتي, و زيدي روز مطحون حتى هو كيصفي لوجه صافي كنخلط الكل مزيان و آه ماشي فوق العافية ومن بعد كدريه فقريعة وملي كتبغي تغسلي كدهني الجسم ديالك كلو حتى لوجه. قد يعجبك أيضا

Various Moroccan Cooking Recipes

طريقة تونسية باش الطاجين ميطلقش لك الريحة ديال الطين فالماكلة هاد الطريقة شفتها فواحد القناة تونسية وطبقتها وعجباتني وجيت نشاركها معاكم .. كتاخدي كاس كبير الحليب كتكبيه في الطاجين وكتحطيه فوق العافية مهيلة وانتي كتاخدي شيتة أو معلقة و تحركي في جميع الجوانب باش الطين ديال الطاجين كيتشرب داك ك الحليب و استمري حتي ينشف الحليب من الطاجين ومن بعد غسليه و طيبي مباشرة و غتشوفي نتيجة مذهلة أحسن بكثير من الطريقة التقليدية والبنة فطاجينك غتخلي كلشي يشكرك عليها.

Various Moroccan Cooking Recipes

شوفو شعري كيف رجعلي حرير من بعد الماسك لي كيخلي الزغبة قوية ورطبة ورييحتو زوينة السلام عليكم البنات جبت ليكم هاذ الوصفة الرائعة لي عندها فوائد كبيرة وغترطب شعركم وتقويه وكتخلي فيه بريق لا يوصف ومع المداومة أكيد تتخلي الشعره نفسها سميكه وهو غير الخلطات مكخليش ريحه خايبة. الوصفه كالتالي: زيت الجلجلان السمسم زيت لوز زيت الكركاع عين الجمل زيت ارجان ويت الخروع كل هده الزيوت تاخدوها من فارماسي وتتاكدومن جودتها ما شي تاخدوها من عند العطار وتقولو ما جابتش نتيجه حبه ﻻفوكا اﻻ شعرك طول نصف اﻻ شعركم قصير اصفر بيضه ومن الاحسن لو تكون بلديه ملعقه عسل طبيعي طريقة التحضير ناخدي شي بانيو نديرو فيه ﻻ فوكا نهرسوها بفرشيط و نزيدو اصفر البيض و العسل و نديفو كل الزيوت و نخلطو كل شي نخليوها تروبوزا واحد 15 دقيقه و نديروها من الاطراف للجدور و نخليوها اطول مده و ﻻكين نتنعسوش بيها يعني خليوها 2 سواي فما اكثر المهم متقلش على 2 سوايع اول مره ااشوفو البريق و شويه النعومه و مع الاستمرار غدين تشوفو نتائج خيالية من الاسبوع 4 هده الوصفه مثاليه لمعالجه االشعرالتالف ﻻنه كيكون فقد طبقه الكيراتين الطبيعية بالشعر نتيجه الشمس البحر السيشوار الشامبوهات الرخيصه الترطيبه للمواد الكيماويه كلها راه تنعيم الشعر ب 4 ساغات كدبه بعينيها و لي يصدقها راه مفكرش باراكا من التكاسل نديرو روتين خاص مره بالاسبو ع و منخلطوش الوصفات هاكدا كنزيدو نضرو الشعر نقصو الاطرافles point كل 4 اشهرتاو كل من شوفوهم بانو نحاولو ما امكن نبعدو على الشامبوهات الرخيصه راها فيها السيليكون فوائد مكونات الماسك العسل يجعل الشعره سميكه و ينعم الشعر الخروع ينبث الشعر الافوكادو ﻻ مجال المناقشه بالتنعيم السمسم خيال للترطيب باقي الزيوت معروفه للترطيب وحماية الشعر من التقصف

Hair care recipes

احذروا تجميد الكفتة أو اللحم المفروم ! !! اليكم الطريقة الصحيحة للاحتفاظ بها شفت العديد من الاخوات تيجمدو الكفتة وقلت مافيها باس نبهكم راها خطر على صحتنا من الاحسن تكون طايبة قبل التجميد وهذا هو السبب ها انتم شوفو يعتبر اللحم المفروم أكثر قابلية للفساد من اللحم العادي بسبب وجود كمية من سائل اللحم وكذلك لتوزيع الملوثات على اللحم بعد فرمه وتؤدي عملية تقطيع وفرم اللحم إلى أزدياد أعداد البكتريا فتصل إلى حوالي 50-60 ضعف الموجود في الذبائح قبل تقطيعها وفرمها ,وعليه فإن إحتمال وجود بكتريا مضرة في اللحم المفروم تكون أعلى من الذبائح وقد أثبتت بعض الدراسات التي أن حوالي 50 من اللحم المفروم المعروض للبيع كان ملوثا ببكتريا clostridium perfringen المسببة للتسممات الغذائية كذلك تتواجد بكتريا السالمونيلا في اللحم المفروم وقد كانت سببا في كثيرمن التسممات التي حدثت في الدول التي يستهلك فيها اللحم المفروم طازجا . العديد منا اصبح زربان ونظرا لضيق الوقت وسرعة العصر ولينا كل شئ تنجمدوه ولكن خاصنا نعرفو كيفاش والخطر الكبير لي ولينا تنشوفو هو تجميد الكفتة مع العلم ان الكفنة في حد ذاتها خطر على صحتنا وتنتكلم على الكفتة لي تتكون معروضة للبيع عند الجزار وبعض المرات تتكون معطرة بينما هي خاصها تتطحن وقدامك والالة تردي ليا البال واش نقية عند مولاها او جيبي الهبرة للدار وطحنيها بيديك فما بالك عاد دخليها للثلاجة وتبقى فيها يوم او ليلة راها الباكتيريا تتكاثر في اللحم المفروم بسرعة فائقة . وحاجة اخرى حذاري ثم حذاري من الكفتة المعطرة والقطبان المعطرين و الصوصيص لي عند الجزار سواء ديال بيبي او اللحم الاحمر راه ما عطرهم حتى قدامو عندو ونسمهوم باش ما تبانش فيهم الرائحة والصوصيص تيكون عامر غير بالشلافط والجلود والهبرة الفاسدة وراس الحانوت باش ما يبانش العيب اذا ماعليك غير تشحريها وهي مفرتتة مثلا لسباكيتي وتحتافضي بها في المجمد او على شكل كريصات للهومبركر او على شكل كويرات مشحرين دائما للطويجن او على شكل صبيعات مشويين في الفرن وعاد ديريهم في اكياس في المجمد وهاد الشئ اذا قلناه راه غير باش تستهلكي بلا ما تهلكي ومع تحيات ام احمد ونادية

Various Moroccan Cooking Recipes

جبت ليكم حتى انا اسرار الكسكسو ديالي..تجميع كل ما استفدت..لون المرقة ودرجة الخثورية والبنة منقولش ليكم السلام عليكم ورحمة الله وبركاته من بين المسائل اللي من تحت يدي تتجي بنينة هي الكسكسو لدرجة تيلحسو مالين الدار القصعة مع ختكم جايبين القصرية من البلاد عزيزة علينا قدها قد خويا الله يطول عمرها ههههه.. فاللي تنشير انه تيفيد المبتدئات هو الرؤية الحية يعني تشوفي بعينيك شحال من مرة وهادشي كنت نعملو مع ماما واستفدت منها وطبعا حتى وليت نعقر الطياب ديال الكسكسو وماشي ضروري من اول مرة يصدق ولكن الواحد يتعلم من الاخطاء ديالو.. المهم راني نكتب النصائح واسراري فكسكسو باش يهي هشيش ورطب والاهم..بنين: 1- ملي تنبغي ننصب تنعمل الدجاج او اللحم مع البصلة مشنفة وواحد البصلة محكوكة فالحكاكة المتوسطة وتنعملهم يتشحرو مع الزيت وننقص العافية مزياااااااااااااااااااااان حتى تيتقلاو مزيان واللحم تيشرب لذة البصلة..هادي نصيحة ام الحبيبتين 2- تنقي الخضرة واللفت تنخلي شي وحدة ما تنحيد ليها دوك الجذور اللي تيكونو فالراس وماطيشة تنحكها ونزيد عليها واحد النقيطات من الحامض باش تخرج كاع الحموضية واللون يبقى والكرعة الصغيرة يعني الكورجيت والكرعة الاخرى الحمرا تنعملهم بوحدهم باش ملي نبغي نحتي على الخضرة ما نهزهم تاهوما ههههههه .. ملي تيتشحر اللحم والبصلة تنزيد لخضرة طبعا, والنص فماطيشة محكوكة.. 3- كسكسو تنختار الرقييييييييييييييييق وديال القمح باش ما يتعجن 4- فالتفويرة الثانية تنزيد الماطيشة محكوكة اللي بقات وتناخذ طريق من الكرعة حمرا تنحكها فالحكاكة المتوسطة ونزيدها تا هي ..هادي السر باش تتجي المرقة بنينة وخاترة 5- ملي تنبغي نرش الكسكسو تنرشو مزيان ونغطيه ونخليه شي 10 دقائق وننقص العافية على المرقة وملي تدوز 10 دقائق نحركو و تنرجع ونرشو عاود مزيااااااااااان ونخليه حتى يشرب ويتزاد وهادشي فكل تفويرة صافي وملي تيتقدم ما نقولش ليكم كيفاش تيجي لون المرقة ودرجة الخثورية والبنة

Various Moroccan Cooking Recipes

كلشي كيعرف بأن حريق البول هو مرض كينتج من تكون جراثيم من البول نفسه وكيسبب واحد الحريق كبير وكتبقاي تنزلي البول متقطع وممرتاحاش. اليوم ان شاء الله غنعطيكم واحد الوصفات لي مجربينهم الناس والحمد لله تعافاو بين ليلة وضحاها ونتمناو الشفاء لكل مريض كتاخدي اي معطر الجسم لي كتستعمليه و كترشي منو على فوطة صحية وحطيها مباشرة فوق السليب ونعسي ديري هاذ العملية فالليل باش دير واحد المفعول كبير ونتي ناعسة حسن من الصباح لي غتكوني مرونة وسير من هنا وخصك طواليط الليل أحسن تكوني ناعسة والمفعول خدام باش ان شاء الله منين تفيقي الصباح تلقاي راسك تشافيتي. كاين وصفة أخرى ولي حتى هي مجربة من بزاف ديال السيدات وديريها بالليل باش يخدم المفعول كتجبي طرف ديال لياجور أحمر وتسخنيه فوق لعافية حتي يعود أحمر وتنزليه فوق كسرولة وتخوي عليه لخل توضعيه تحت منك وتخلي لبخار يطلع معاك.

Various Moroccan Cooking Recipes

عندك قراعي الزاج خاويين شوفي شنو خرجت منهم ديكورات رائعة ب 0درهم عندك قراعي الزاج شوفي شنو خرجت منهم ديكورات رائعة ب 0درهم المكونات قارورات زجاجية فارغة شريط بلاستيكي صباغة بيضاء اللون اختياري جوانب ستائر قديمة خرز لصاق سيليكون الطريقة نلصق القارورة على جانب الستائر نصبغه بالأبيض ثم نلصق الأشرطة على القارورة والخرز في القاعدة.

Various Moroccan Cooking Recipes

علاش تشري خزانة للأحذبة ونتي ممكن تصنعيها فدارك بهاذ الأفكار لي غتهنيك وترجع دارك منظمة السلام عليكم و رحمة الله اول حاجة دائما قبل ما نشريو اي خزانة للاحذية ندوروا فالدار واش عندنا : 1 – شي خزانة قديمة ديال الكتب دائما تقدر تفيرنيها و تبان جديدة او تغلفها بشي ستيكرز او بشي طريقة زوينة.. 2 -او مثلا دوك الخزانات المصنوعين من القصب عرفتوهم يقدروا يصلحوا لهذه المهمة و لا اظن انهم غاليين.. 3 – او ايطاجيرات شايطين ديال ماريو او بلاكار من بعد اصلاحات في البيت ما بقيتوش محتاجينهم بحال هدوا تقدروا اما نتوما و ذكائكم تصايبوهم فالدار او تاخذوهم للنجار يصاوبهم بالشكل اللي يناسب ذوقكم و الفكرة اللي تصلح لكم للاحذية. 4- تقدروا تطبقوا موديل مصغر على دوك لخزانات ديال الاحذية اللي تيكونوا فالمساجد ما عليك غير تصوري الموديل بالبورطابل او ترسميه و تعطيه للنجار يتكلف به. 5- الخزانة مشي بالضرورة تكون كبيرة بزاف. اقتراحي هو لكل فرد من الاسرة يكون عنده جوج او ثلاثة ديال المربعات خاصيين بجوج او ثلاثة الاحذية اللي تيلبس في الغالب. اما الباقي اللي ما تيتلبسش الا مرة فالاسبوع او فقط في المناسبات فاحسن طريقة هي يتمسحوا من الغبرة و يتحطوا اما فدوك الكراطن فاش تنشريوا الاحذية و يتكتب على الكرطونة اشنو نوع الصباط باش يسهال الوصول اليه. الا ما كانوش عندك الكراطن بالعدد الكافي ما عليك غير تحطي كل واحد بوحده فبلاستيكة تكون شفافة باش تعرفي اشنو فيها بلا ما تحتاجي تحليها..و هذه الطريقة تتحافظ على الاحذية من الغبرة و عوامل التعرية. 6- نقطة اخرى حاولوا ما امكن ما تدكسوهمش شي فوق شي باش ما يتهرسوش خاصة الحاجة الغالية 7- اللي عزاز عليها الاحذية ديالها و بغات تزيد تتهلى فيهم تدير فكل كرضونة كموسة ديال الخزامى و الزعتر باش تبقى ريحته زوينة هذه الطريقة لابد منها خاصة اللي عندها الغمال فالدار 8- ضروري ما نجمعوا الاحذية الموسمية يعني الحاجة ديال الصيف ما كاين لاش تبقى شادة بلاصة غير هكاك.. 9- الحاجة اللي ما بقيتيش تتلبسيها و ما غتلبسيهاش الا باقي فيها ما يدار صدقيها لشي حد ينتفع بها احسن ما تبقى عندك و فالاخير ما تبقى صالحة لا لك و لا لغيرك. 10- لابد ما تعلمي راجلك و اولادك القانون ديال الاحذية: ما يوصلش و يرمي اللي كان لابس فوق الاحذية الاخرى سواء دياله او ديال غيره كل وحد يتكلف بالاحذية دياله و الا العقاب من جنس العمل انا شريرة ياك خخخ المهم هذوا افكار اللي ما بغاتش تصرف بزاف ديال الفلوس.. اما اللي بغات تصرف شوية و عندها الامكانيات فتقدر تاخذ اي موديل من هذوا و توريه للنجار يصايبه لها. انصحكم تحاولوا ترسموا الموديل لان النجار الا شاف الموديل مصور من الانترنيت غيحسبه عليك باكثر من ثمن اللي شفتي فالانترنيت هههه اللي مزال تتبني او مقررة تبني دارها تنصحها تبنيه فالحيط و تقدر تدير معه sliding door بحال هدوك اللي تيكونوا فالحمام تيتزلقوا الا ما بغاتهمش يبانوا ها بحال اش اللي عندي فالدار قريب من هذا هذوا ساهلين ايطاجيرات و ملصقين منهم للحيط و ما غيطلعوش غاليين و الحل الاخير هو تعلقوهم فالسقف مدليين بحال عند مالين الصبابط و هنا غيتسهال عليكم القضية ههه حيث غتقلبوها بيعة و شرية ههه

Various Moroccan Cooking Recipes

روز باللحم فالكوكوت كيجي بحال الا مشوي شهوة منو جربيه إليك يا لالة طريقة أخرى لتحضير الأرز باللحم سينال إعجابك وإعجاب أسرتك لكونه لذيذ جدا وصحي. الطريقة: كناخذو اللحم من المجمد مباشرة نديروه فالكوكوت نزيدو معاه ملح وكمون فقط ونديروه على نار مهيلة مدة ساعة ممكن اكثر ممكن اقل و مرة مرة نحرك الكوكوت حتى نحسو بيه طاب ونطفيو عليه ونخليوه شي ربع ساعة حتى يرجع عليه غير البخار ديالو عاد نحلو عليه. الأرز كناخذو بصلة مشلضة رقيق نشحروها فالزيت في نفس الطنجرة لي طيبنا فيها اللحم نزيدو عليها ابزار سكنجبير خرقوم عرق حبات قعقلاالهيل عود قرفة و ملح ونفرغو عليه الروز لي غسلناه من قبل و نزيدو الماء للتمراق ونسدو عليه على نار هادية ملي يقرب يطيب نضيفو حبات من زبيب مرطب من قبل وبالصحة والراحة.

Various Moroccan Cooking Recipes

يلا عندك الخملة بزاف فشي مونطو عاجبك دخلي نقولك شنو ديري السلام عليكم و رحمة الله تعالى و بركاته أخواتي الانيقات كنتمنى تكونوا جميعا في أحسن حال عندي ليكم فكرة ساهلة وبسيطة غتحيد الخملة فشي مونطو عاجبك وترجعو ليك جديد فخطوات بسطة. يلا عندك شيء مونطو فيه الخملة لاصقة غادي تأخدي سكوتش تلمبلاج أو تبادي و تحيدي بها الخملة راه كيزول دغيا وكيرج جديييد.

Love Stories and Emotional Conflicts

مسمنة فالفرن بالزبدة والفاني وصفة الاخت sakina_smouni_om_taha المقادير والطريقة: 250غ دقيق ابيض.150غ دقيق الفينو.2ملاعق كبار سكر.ملعقة كبيرة زيت.1ساشي فاني.نصف ساشي خميرة الحلوة. نصف ملعقة صغيرة خميرة الخبز. ملح. نعجن بماء دافئ لازم تكون مدلوكة جيدا بحال عجينة المسمن العادية نخليها ترتاح نصف ساعة ونشكل 6كرات ندهنوهم بالزيت نخليها ربع ساعة ارتاحو ونشكلهوم بالطريقة لي في الستوري كنورق بالزيت وندهن بالزبدة.ونرش بالسميد مخلط مع 1فاني.ملعقة نشأ حتى نكمل جميع الكرات تغطيها نخليها ترتاح نصف ساعة من بعد نضعها في مول مدهو ن زبدة ومرشوش سميد حتى تاخد شكل المول تم ندهن الوجه بصفار بيضة ونزين حسب الدوق نخليها ربع ساعة ترتاح تم تدخلها طيب في فرن ساخن النار من تحت حتى تنفخ عاد نشعل من الفوق تاخد لون دهبي وتكمل ااطياب النار تكون متوسطة باش تنفخ وطيب من الداخل غنخلي ليكوم المراحل ف

Various Moroccan Cooking Recipes

دخلي نقولك كيفاش تزيدي البنة فحريرتك غنعطيك يا لالة سر ديال واحد الأخت باش كتجي الحريرة بنينة ومتشبعيش منها. خودي قياسك ديال مطيشة اللي كديري فالحريرة قطعيها على 4 وسدي عليها فالكوكوت مع شوية د الما 10 دقايق خليها تبرد على بال موجدتي ليقامة ديال الحريرة طحنيها و زيدي عليها القوام و كملي الطياب كيف موالفة. مزايا هاد الفكرة كتعطي حموضة طبيعية و لون زوين بلا متزيدي مطيشة الحك اللي فيها مواد حافظة مضرة و خطيرة على الصحة و دمتن سالمات.

Various Moroccan Cooking Recipes

كيفكم أخواتي الصراحة اليوم سمعت فالراديو واحد السيدة عطات نصائح بخصوص القضاء على الحشرات مثل الصراصير النمل العناكب ايوا قلت نجي ندير هاذ الموضوع اللي بغات تستافد غادي نبداو بسم الله بـ: النمل نص لتر ماء مغليمعلقة الفلفلة السودانيةنص كاس ديال صابون الحجرة محكوك فاش ابرد هاد الخليط نديروه فقرعة و فاش نبغيو نستعملوه ناخدو معلقة صغيرة منه 50ml ماء و نرشو بيه البلايص فين كاين النمل. العناكب كناخدو قدر معين من الشبة و كن دقوها مزيان و كانديروها مع الماء و كنرشو بها البلايص اللي كايكون فيهم بحال السداري و مور الماريووات مثلا. الصراصير ملعقة كبيرة سكر2معالق كبار دقيق الفورص2معالق كبار حليب بودرة2معالق كبار acide قالت انها كتاخدو من الفارماسيان الصراحة كنتمنا تكون شي اخت سمعت اللقاء المفتوح تفيدني فهاد النقطةماء اللي اجمع الخليط كنجمعو الخليط باستعمال قفازات ويولي عجينة نديرو منها كويرات صغار كنوزعوهم فالاماكن فين كيدور سراق الزيت. الناموس النعناع او الحباق و هاد الاخير مجرب خصوصا الصيف كندير شوية حدايا بالبيت كينفع و كدلك ممكن نديروه نزرعوه فالبالكون و فالشراجم نحطوه كدلك مبقيش ادور عندك.

Various Moroccan Cooking Recipes

وصفة كنديرها فاش كنمشي لحمام غزالة كتحيد بقع الجسم وكتخلي ريحتي ديما زوييينة هادي وصفة كندرها فاش كانكون غادة لحمام غزالة كتحيد هدوك بقع لكيكونو فالجسم ديالنا وكتخلي ديما ريحتي زوييينة وبيبضة. مكونات الوصفة والطريقة: كنطحن زعتر ونطحن قرنفل ونطحن خزامة وحنا ونيدو كل حاجة مطحونة بحدها وكنخد معلقة من حاجة ونخلطهم بما ورد . وفش ندخل لحمام ندهن لحمي كامل وخى يبان لكم مكبد راه غير مع نيدو كتجمع دهن وبقاو شي 20 دقيقة ومن بعد غسلو وبداو الحكان ولكن دوموها مشي غير مرة وحدة راها زوينة أنا حيدتلي كاع لاترس ديال لحبوب بغيتكم تجربوها و تردو عليا .. ومتنساونيش من صالح الدعاء

Various Moroccan Cooking Recipes

بغرير بالليمون الحامض بدون تخمار..بنيييين وراااائع المكونات 2 كيسان ديال السميدة كأس ديال الفورص ملح ملعقة صغيرة ديال خميرة الخبز ملعقة صغيرة ديال خميرة الحلوة قشرة ليمونة عصير ليمونة ماء للدهن زبدة عسل طريقة التحضير كناخدو المقادير كاملة ونديروها في الخلاط الكهربائي باش يتخلط وينساجم مزيان وبقاي تخلطي حتى تحصلي على خليط ما سائل بزاف ما تقيل ومن بعد خليه يرتاح لمدة لا تقل عن 5 دقائق. ومن بعد خودي المقلة وديريها تسخن وطيبي فيها البغرير مع الدهن بالزبدة والعسل سخان حتى نساليو الكمية لي عندنا وراه كيخرج بزااف. وكيجي صفر بدون خرقوم أما المذاق راااائع وبالصحة والراحة

Various Moroccan Cooking Recipes

واش كتعصبك التنقية دالجلبان بحالي دخلي يا لالة نوريك اش ديري!!! انا جني وجنوني نقي الجلبان جاتني واحد الفكرة واعرة طبقتها والحمد لله تهنيت منو اتبعوا المراحل التالية 1ــ جيبي ديك الجلبانة يا للة واخا تكون باباها 20 كيلوغرام وحطيها فوق الطبلة. 2ــ وجدي زليفات وحطيهوم قدام الجلبان. 3ــ عيطي لوليداتك وكلسيهم قدام ديك الجلبانة. 4ــ حطي واحد المقدار من المال يكون صرف فوق الطاولة .زلافة بدرهم وشوفي يا للا ولادك كادابزو على الجلبانة هذي ديالي . لا هذي ديالك اوا كولولي كيجاتكم الفكرة ديالي.

Various Moroccan Cooking Recipes

الصقلة أو التزيينة بالفول والحمص لي كانو كيديرو النساء ديال زمان قبل الحمام من منكن سمعت بالصقلة لي كانو يديروها زمان النساء قبل الحمام جبت ليكم الوصفة لي بغات تصقل وجهها و جسمها علاش لا المكونات راني بديت فيهم حيت من فواكه الصيف. هذه هي الفترة فاش كانو زمان كيحضرو الصقلة ديال العام كله حيث مشمش الحال كيبسو كل شيء باش ياخد طاقة من الشمس و يصبر ليهم ما يخسرش سبحان الله العظيم. المرحلة الأولى : كل هذه المواد مشمسة و مطحونة و مغربلة : الفول الحمص زريعة الدلاح زريعة البطيخ لوز المشماش قطعة من البديع القديم القليل من كل من سرغينة من أداد الأبيض من أوراق الحنة و الزعفران شعرة. المرحلة الثانية: نظيف لما سبق العكار الفاسي و بيضة أو 2 بيضات بلديين بقشورهم . ثم نخلط جيدا و نضع الكل في الشمس مرة أخرى . ملي تيبس عليه البيض نعاودو نطحنو كل شيء . ثم نغربل . الطحنة الثانية كتجي ساهلة دغية. المرحلة الثالثة: ملي تمشي للحمام أو في البيت خدي القليل من بعد ما تكوني احتفظت بالكمية كلها في قرعة زجاجية في بلاكار داك الشوية لي ديتي معاك فزكيه بماء الورد و ديريه على الجسم كله.أو خلطيه مع الصابون البلدي و طليه قبل التقشير و تشوفي يا سلام كيف تخرجي ما نقوليكش.

Various Moroccan Cooking Recipes

بعد تحقيق أكبر نسبة مشاهدة سعيدة شرف تقدم وصفة أخرى صحراوية لإزالة الكلف والهالات السوداء بعد نجاح وصفتها الأولى وتحقيق أكبر عدد مشاهدات سعيدة شرف تقدم للنساء وصفة أخرى صحراوية لإزالة الكلف والهالات السوداء الوصفة: بيضة بلدية بقشورها كأس حمص ملعقتين كركم عود مدقوق ماء ورد الطريقة: نمزج المكونات نضعها في فران مسخن من قبل البيضة يجب أن نستعملها بقشورها تتحمر قليلا ثم نعيد طحن المكونات وغربلتها جيدا نضع الخليط في قنينة ونأخد كل يوم ملعقة نمزجها مع ماء الورد ثم نطبقها على الوجه حتى يجف ونغسله. View this post on Instagram هذا ماسك بغيت فيه الا الأجر والخير المهم طفلة صغيرة و ولدت و وجهها ضاع بهاداك لكلف ديال الولدة هذا ماصك أسبوع تبعوه وجهكم يولي بحال لمراية وحت الراجل اللي يكون فيه بلاصة لحسانة ولا لكلف حت هوما الرجالة كيطلع لهم الظل فوجهم ! غادي تشدو كاس من الحمص مطحون وجوج معالق من الخرقوم المطحون وغادي تشدو بيضة بلدية خضرة تخلوها بقشورها وتعفسوها فهداك الحمص وغادي تخلطوهم بما الورد وغادي دخلوهم للفران يكون سخون وطافي ياك فهمتو اسمعو مزيان غادي تخلوه حت يتگرمل باش تگدو تطحنوه فمولينيكس حت يولي كيف الدگيگ وديروه فواحد البطة ديال جاج و كتشدو قدر منو وتخلطوه بما الورد وديروه ماصك حت ينشف وغسلو وجهكم وتبعوه يوميا يا بنات يا رجال يبقا وجهكم بحال لمرايا https:www.instagram.compBjLfhs3AsXt?taken-bysaidacharaf__

Various Moroccan Cooking Recipes

انا بعدا تهنيت من تكراد الربيع لي كان ديما موسخلي ظفراني كنت قريت فواحد المنتدى واحد الطريقة لتكراد الربيع بسهولة بلا ميتوسخو ليك اضفارك ولا والو الطريقة هي انكي تنقي ورقة ورقة وتغسليه مزيان وتخليه يستقطر وديريه فبلاسيكة ديال الكونجلاسيون وخليه واحد 3 ساعات في المجمد حتا يجمد وهزيه وبجغيه مزيان بيديك وغادي تلقايه بحال الا مكرد نتمنى تعجبكم هاد الفكرة انا عجبنتي بزاف وديما كنديرها .

Various Moroccan Cooking Recipes

فكرة روعة تهنيك من صوت الروبيني لي كيقطر سلام حبيباتي كيف راكم نتمنى تكون أموركم بخير اليوم جيت نشارك معاكم واحد النصيحة ممكن تفيدكم يلا وقفتوا عليها شي نهار بعض المرات كتحفى الجلدة يعني الجوان ديال الروبيني و كيبقى الروبيني كيقطر و كيصدعنا خصوصا بالليل. و في انتظار وصول البلومبيي لإصلاح العطب خصك تبقاي تستحملي داك الصوت المزعج داكشي لاش جبت لكم فكرة ساهلة وبسيطة ولي هي بكل بساطة ما عليك غير تربطي الروبيني بخيط وتنزليه في سطل باش ما يضيعش الماء و في نفس الوقت ما يتسمعش ديك الطاق الطاق ديال القطرات. لأن القطرات ستنزل مع الخيط. و هذا غير حتى للصباح يجي البلومبيي وهانتي غتنعسي فراحتك .

Love Stories and Emotional Conflicts

دخلي تشوفي أسرع جلابة بنص طوق كيلصق بالمصلوح واستفدي من بعض النصائح تعتبر الجلابة من القطع الضرورية والمهمة في حياة المراة المغربية لهذا لا يتوانى المصممون والمعلمين في الابداع واختيار اروع اللمسات الراقية التي تضفي التغيير على القطعة وتجعل المراة تبدو انيقة في اطلالاتها. نقترح عليك اليوم جلابة عصريه نصف طوق يلصق بالمكواة كتوجد في دقائق ف

Various Moroccan Cooking Recipes

هاد العصير هو الحل لي نقذني تبعتو 2 مرات فالنهار هناني من الكرش لي كانت معقداني فسيمانة حسيت بالفرق المكونات: قطعة قرع احمر شريحة من البرتقال شريحة صغيرة من الليمون كوب ماء الطريقة: نقطع اليقطين ونضعها مع الماء فوق النار حتى تطهى نضعها في الخلاط نطحن المكونات ثم يشرب كاس في الصباح وكاس في الليل.

Various Moroccan Cooking Recipes

كان تيعدبني دهن لمول وخصوصا مين كاندير كيكات صغارين حتى لقيت هاذ الطريقة الرووووعة لي هناتني تيعدبني دهن لمول خصوصا من كاندر كيكات صغيرين أو لطارت كنبقى دهن يما دهن او زيد روينة ديال الدقيق .مشيت شريت رشاشة ديال الزبدة مشي ديال فلطوكس ههههه .رشة وحدة في المول هاهو مدهون مزيان بلا دقيق بلا زيت .او كان نستعملها فوق دجاج لبغيت ندخلو إلى الفران .أو في المقلة ديال الشوا رشة وحدة متلصقش تاحاجة بلا كترت الزيوت .او راها صحية .اقتصادية دابا عندي كتر من عام او مازال فيها .هاد الرشاشة كينة في عدة ماركات او حتى ماركة الزا موجودة .هي ديال لحديد مصور فيها لكيك والمول . نتمنى تعجبكم هاد الفكرة . هادي تقريبا بحال لي عندي صورة مأخودة من النت

Various Moroccan Cooking Recipes

المحافظة على الخضر لمدة طويلة في الثلاجة بورق الزبدة و البلاستيك الغذائي بلا متخسر عندي ليكم واحد الفكرة غادي تنفعكم بزاف خصوصا للاخوات لي كيتقداو الخضرة بكمية قليلة او كيخافو يتقداو بكمية كبيرة او تخسر ليهم في الثلاجة دابا انا كنصحكم تشريو الخضرة بكمة كبيرة احسن من كل نهار هازة قفتك او غادة للمارشي غادي نعطيكم الحل هذه تجربتي الخاصة دبا انا تهنيت وليت كنتقدى مرة في 10 ايام او اكثر او كنستغل الفرصة الى كانت الخضرة رخيسة كنجيب منها بزايد. اولا خاص يكون عندك ورق الزبدة و الاخوات لي معندهاش ورق الزبدة أو مبغاتش تستعملو يمكلها تستبدلو بالجورنان -الجريدة- راه مفيه حتى ضرر انا كنستعملو سنوات. ثانيا بلاستيك الابيض عادي او هذا البلاستيك الغدائي لكيتباع في المحلات التجارية الكبرى. ثالثا و الاهم نديرو مقدار نصف كيلو تقريبا في الجورنان و البلاستيكة مخصهاش تكون متقوبة او الخضرة متكونش فيها الماء ثالثا الطريقة : غادي نبداو بالكرعة الخضرة غادي نوضعوها في الجورنان او نبداو نطويو على 4 يعني نغطيوها من الجانب الايمن ثم الايسرثم من الجوانب الاخرى و ندخلوها للبلاستيكة او نسدو عليها مزيان او دخليها للثلاجة لازم نكتبو سمية الخضرة باش تجيك ساهلة الى بغيتي تستعمليها ونفس العملية نقوم لها لجميع الخضر

Various Moroccan Cooking Recipes

محمد العريفي يعبر عن فرحته بالمغرب بالدارجة المغربية الدكتور محمد العريفي سيزور المغرب قريبا لالقاء محاضرة بعنوان دور القرآن في بناء الإنسان والتي تستضيفها حركة التوحيد والإصلاح الذراع الدعوي لحزب العدالة والتنمية وبهذه المناسبة قام الدكتور بنشر عبارة على صفحته في الفايسبوك بالدراجة المغربية ! وكانت كالتالي مشيت للمغرب بزاف المرات.. وفي كل زيارة ليه كنزيد نبغيه ونبغي الناس ديالو كثر المغاربة الله يعمرها دار وناس الخير.. وعزيز عليهم القرآن والعلم والمعقول. كنفتاخر عندي صحابي بزاف مغاربة.. وقراني عدد من المغاربة في الجامعة وفي تحفيظ القرآن وديما كنطلب الله يحفظ المغرب والمغاربة وكنفرح بكل علاقة قوية بين المملكة المغربية والمملكة السعودية. أنا فرحان بزاف بالزيارة ديالي للمغرب وإن شاء الله ألتقي المغاربة قريبا. حبابنا .. كنبغيكم بزاف. اعجب الكثيرون بهذا المنشور وعلقوا عليه

Issues of Moroccan Society and Immigration

بسطيلة مغربية بفواكه البحر والشعرية الصينية سلام الحادكات نتمنى من الله تكونو بخير اليوم غنبارطاجي معاكم بسطيلة الحوتجات لذيذة بزاف . المقادير مع الطريقة : اوى سيادنا اول حاجة نتقداو 2kg الحوت لبيض انا درت الميرنا تقدرو ديرو اي نوع كتفضلوه 1kg كروفيت 1 kg مخلط سيبيا وكلامار بغيتو ديرو غير واحد بواطة كبيرة شومبينيون 2 ساشيات كبار ديال فيرميسل ساشية شومبينون نوار حامضة مصيرة بلا لبابة مقطعة طريفات صغار سكينجبير طري محكوك او مقطع طريفات صغار صوص صوجا صوص الحوت صوص المحار والعطرية ديال الحوت والثوم والحامض والهريسةالمحمضة ماكتكونش حارة. 1 شرمولة: في كصرونة كندير كاس ديال الزيت 2 معالق كبار عامرين زبدة 4 فصيصات الثومة محكوكين معلقة كبيرة ما عمراش لهريسة شوية سودانية غبرة معلقة كبيرة ما عامراش سكينجبير معلقة صغيرة خرقوم بلدي معلقة كبيرة عطرية الحوت الحمرة معلقة كبيرة تحميرة 2 معالق كبار صوجا 2 معالق كبار صوص الحوت ومعلقة صغير صوص لمحار وقبصة ديال الملح وحطو الكصرونة فوق العافية مع التحريك حتى ذوب الزبدة عنداكم تغفلو عليها وتحرق ليكم العطرية 2 هاد شرمولة كنرقد فيها الحوت نعصر عليه 12 حامضة وندخلو الفران من بعد كنفرتو وكنخلي طروفة كبار والصغار كنعزل بوحدهم كنقي الكروفيت ونطيب القشور ديالو ونصفيهم ونرقد فيهم الفيرميسل 5 دقايق ونصفيها ونقطعها شوية. الكلامار وسيبيا كنصلقهم في الماء غليان مع فصيص ديال الثومة والزعتر وشوية الملح. كنصفيهم والما ديالهم رقدت فيه شومبينيون نوار صفيتو وقطعتو طريفات. لكروفيت كنصوطيه في نفس شرمولة وكنزيد شوية عصير الحامض نفس الشيء كندير لسيبيا وكلامار. ونخليوهم اتسقطرو ولاصوص اللي سقطرنا نشحرو فيها شومبينيون نوار. نرجعو الفيرميسل كنزيد عليها شوية من نفس الشرمولة ومعلقة كبيرة الهريسة اللي ما حراش واللي حارة على حسابك ندوقوها على حساب الملح الى خاص نزيدوه ونخلطوها مزيان بيدينا حتى تشد اللون عاد نضيفو ليها حامض مصير مقطع و سكنجبير طري محكوك وشومبينيون العادي مقطع طريفات صغار وشومبينيون نوار وشوية صوص الحوت ونشحروها شوية باش كلشي ادخل في بعضياتو. صافي وجمعو بسطيلتكم وطويوها وزينوها كيفما حبيتو انا هنا درت طوماط سوريز كويرات الموتزاريلا كروفيت الحامض فروماج احمر محكوك و فروماج بيسطوهاداك اللي اخضر بالصحة والراحة

Various Moroccan Cooking Recipes

السلام عليكم لباس عليكم ايوا اجيو تبرعو لي بالدجاج. اخواتي فين ما تشريو دجاج ملي تغسلوه وتساليو شدي ضويمة زعفران سكنجبير سمنبالنسبة للسمن فهو اختياري انا مكندروش ديما. المهم شدي الدجاج لي جبتيه دهنيه كله بضويمة وسكنجبير وخليه يترقد او ديريه مباشرة في الفريكو ايوا ملي تجبديه مل لفريكو دك ساعة طيبي بيه لي بغيتيمكتجيش فيه الزوفيرة وكيجي فيه طعم لديد جدا متخايصش تشبعي منه. كاين حتى طريقة أخرى وحتى هي زوينةغسلي الدجاج بالماء و الملح و الحامض و في الاخير خذي الهريسة ومسحي بها الدجاج مزيانو خليه شوية فيها ثم غسليهو كدلك ملي تبغي تحمريه و دخليه للفرن دهنيه بالزبدة و شوية الهريسةتيجي لونه أحمر و ما تيجيش حار خاصة بالنسبة للاطفال. هده الفكرة سمعتها في الراديو و جربتها و جات غزالة.

Various Moroccan Cooking Recipes

المكونات: الطريقة: ناخدو صابون الحجرة المحكوك نضيفولو قطرات من الخل الابيض ونحكو المقلاة بالجيكش مزيان من بعد نغسللوها بالحلفة والصابون عادي غادي تحصلو على نتائج اكثر من رائعة. ملاحظة:المقلاة خاصها تغسل مزيان من بعد كل استعمال باش متراكمش عليها الدهون لان ديك لكحولة سببها تراكم الاوساخ.

Various Moroccan Cooking Recipes

حصريا..وصفتين من إيطاليا لشعر حريري وناعم جربيهم و إن شاء الله غادي تبهرك النتائج مجلة يا لالة تقدم لك وصفتين حصريتين من إيطاليا من مواد طبيعية ومغذية تساعد على تنعيم الشعر الخشن ومنحه ملمسا حريريا ولمعة براقة . مكونات وطريقة تحضير الوصفة 1 العنب خضر صفار بيض الكمية متساوية على حساب الطول تطحنيهم و ديريهم لشعرك لمدة 2 ساعاتين و جي تفرجي ماغاديش تعرفي هدا واش شعرك ولا لا مكونات وطريقة تحضير الوصفة 2 قشور 3 موزات – علبة زيت جوز هند – زيت زيتون بنفس مقدار علبة زيت جوز الهند ضعي قشور الموز وزيت جوز الهند وزيت الزيتون في الخلاط واخلطيهم معا جيدا. ثم ضعي الخليط على نار هادئة حتى الغليان واسكبي الخليط في علبة أو وعاء ثم ضعيه على شعرك كحمام زيت لمدة ساعتين. بعد ساعتين اغسلي شعرك جيدا ومشطيه ولاحظي نعومة شعرك ولمعانه!

Hair care recipes

واخيرا لقيت الحل الحمد لله .. وليت كنعس و كنوض مرتاااااااااحة السلام عليكم حبيباتي بغيت نتشارك معاكم اليوم واحد الموضوع كان عندي مشكل كبير معذبني بزاااف فحياتي ولي هو منيي كنعس و كنوض كيضروني غاع عضامي بحال الا كان كيعطني شي حد العصا وانا ناعسا بقيت كنعاني حتى طاحت عليا واحد الفكرة هنانتي ولي هي ندير لبونجات الرقاق لي كنعسو عليهوم فالارض فوق النموسية و سبحان الله مني نعست و فقت تخلعت ما كاين لا حريق لا والو و اول مرة كنحس براسي نعست مرتاحة الحمد لله ياربي. غادي تقولولي شري مطربة جديدة او مزيانة غادي نقولكم حتى هادي لي عندي عاد شرينها وماعندي باش نشري وحدة اخرى تاني والحمد لله لقيت هاد لحل او بغيت نقولو ليكوم إو حبيباتي جربو و ردو عليا لخبار ونتمنى نكون فدتكم شوية

Love Stories and Emotional Conflicts

شوفو باش كنحدد الحوايج والنتيجة سهولة فالكوي وريحة طيبة وكايجيو واقفين بحال يلا خرجو من عند الصبان سلام حبيباتي شكون لي كيفقصها تحديد الملابس بحالي ههه والله البنات مضحكوش عليا راه هاد المهمة كتقنطني داكشي لاش شفت فواحد الطريقة وجربتها ونفعاتني وقلت والله حتى نجي نفيد حبيباتي ونهنيهم اوا الطريقة ساهلة حبيباتي ما عليكم غير تبعوا هاذ الخطوات لي غنقولكم كاناخذ ملطف الأقمشة ملعقة كبيرة فلتر ديال الماء وكانعمر بيه الخزان ديال المكواة والنتيجة سهوووولة فالكوي وريحة طيبة تدوم وتدوم وتدوم ههه وبالنسبة للحوايج البيضين بحال القوامج والمنادل والطابليات كنزيد فنفس اللتر ديال الماء ملعقة كبيرة مايزينا كايجيو واقفين بحال إيلا خرجو عند الصبان

Various Moroccan Cooking Recipes

ماسك للجسم كيخلي الوسخ يتفرتت ويرجع الجلد نقيقي وبيبض السلام عليكم حبيباتي عندي ليكم واحد ماسك للجسم كيخلي الوسخ يتفرتت ميتقضاش شفتو فواحد المنتدى وحبيت نطرحو عليكم وإن شاء الله نتمنى نلقى تشجيعاتكم و ترحيبكم ونتمنى تجرربوه و تستافدو منه هو ماسك ساهل بزاف والنتائج ديالو زويينة. المكونات والطريقة

Various Moroccan Cooking Recipes

الفنانة الكوميدية فدوى الطالب تجري عملية جراحية مستعجلة على مستوى الزائدة خضعت الممثلة الكوميدية المغربية فدوى الطالب المعروفة ب فاتي لعملية جراحية مستعجلة لازالة الزائدة الدودية. ونشرت فدوى الطالب صورة لها من داخل المستشفى عبر حسابها الرسمي بموقع التواصل الاجتماعي انستغرام وعلقت عليها قائلة:الحمد الله قدر الله و ماشاء فعل ربي تفكرني و مرضت الحمدالله و اضطريت بسرعة كبيرة ندير عملية جراحية على مصرانة الزايدة لي كانت فمرحلتها الاخرة و لي هي صعيبة. وكشفت فدوى عن معاناتها الصعبة بسبب الزائدة وقالت:عانيت تعدبتولكن ربي كبير .بغيت نشكر الناس لي تكلفو بيا و عتقوني و دارو كلشي باش نكون بخير و دبا غادرت المستشفى و الحمد الله تعتقت و انسانيا بغيت نشكر بزاف الطاقم الطبي و الممرضين و الممرضات و عاملات النظافة شكرا ليكم بزاف على عملكم النبيل. وطالبت الفنانة المغربية فدوى الطالب من جمهورها الدعاء لها بالشفاء وكتبت:و فالاخر بغيت دعواتكم ليا بالشفاء يا رب و الحمدالله و سمحو ليا. Voir cette publication sur Instagram

Morocco and International Relations

حنان مشاركة برنامج ماستر شيف تتعرض للضرب من قبل مشارك في المسابقة نشرت حنان ممثلة مدينة الناظور في ماستر شيف في موسمه الثاني في مجموعة فيسبوكية قصة تعرضها للضرب من قبل مشارك أثناء المسابقة. ونشرت حنان تدوينة قالت فيها غادي نعاود ليكم مرحلة مهمة فحياتي خلال مشاركتي ف ماستر شاف تعرضت لبزااااف ديال الادى و ديال الهجوم و بزاف د القدف و المعيار. وتابعت لدرجة أنه واحد المشاركة كانت عضوة ف واحد الكروب ديال الفيسبوك و كانت كتحرض البنات باش اكتبو عليا خايب ف الصفحة الرسمية ديال ماستر شاف مضيفة وصلات الوقاحة لبعض المشاركين باش اديرو صفحة سميتها جميعا_ضد_حنان_في_نهائي_ماستر_شاف و كتبو فيها أني عاهرة و كنجيب قوت يومي من الدعارة. كما كشفت الستار عن تعرضها للضرب من قبل مشارك معها قائلة اكثر من هذا تعرضت لاعتداء الجسدي من واحد المشارك الله اسمح ليه و غادي نحط ليكم الصورة حصريا و لاول مرة كنت كنعقل وصلت لبرايم 9 أو 10 ,كنت غادي نرفع دعوة على المشارك و من بعد فكرت و قلت اش غادي نستافد الا دخلتو للحبس. وأضافت في ذات التدوينة المهم جا المدير هضر معايا و اطمأن عليا و المشاركين حسابهم بلي المدير قال ليا ما ترفعيش دعوة و غادي نوصلك لنهائي و هاد الهضرة ما عندها اساس من الصحة و الله على ما اقول شهيد.

Morocco and International Relations

غذاء العيد:دجاج الأعراس مدغمر بالبصل نقدم لك سيدتي طريقة تحضير دجاج أعراس في منزلك زلضيوفك بطريقة رائعة مقادير الدجاج 6 دجاجات نغسلها جيدا بالطحين و الحامض و نضعها تستقطر مقادير التتبيلة 3 بصلات و ربطة قسبر و معدنوس 8 مكعبات كنور زعفران خمس رؤوس ثوم 3 حامضات معصورين 2 معالق كبار سكنجبير معلقة ابزار 3 معالق كبار خرقوم تحضير التتبيلة نطحن المكونات ونترك التوابل في الاخير نضيفها هي الزنجبيل و الفلفل الأسود و الكركم أي الخرقوم تحضير الدجاج ندهن الدجاج بمعلقة ديال السمن و نكب عليهم الخليط.نخليهم مرقدين انا خليتهم ليلة كاملة .ندير الدجاج يطيب فنار مهيلة من بعد متقبناه نزيد شوية الماء منين يطيب نحيدوه و ندير فالطنجرة 6 كلغ ديال البصلة مشنفة و الكبدة و القوانص ديال الدجاج نص كأس زيت العود و نص كأس ديال الزيت العادي عندما تذبل البصلة و تنضج نزيد على الدغميرة 2 معالق كبار سنيدة و الهريسة الزعفران شعرة الي سخنا و نخلوها تتعلك. نزيد الزيتون الي طيبنا من قبل لوحده لكي نزيل مرارته. ندهن الدجاج بالزبدة و ندخله يتحمر فالفرن.

Various Moroccan Cooking Recipes

خبز الزميطة ودقيق القمح الكامل بالزرارع خبز الزميطة المهم اليوم الفكرة الجديدة الي نشاركها معاكم بحكم انه ولادي ماكتعجبهومش الزميطة قلت في راسي علاش ماندخلهاش في عجينة الخبز وهكا يستافدوا منها وبيها كتعطي مداق و ريحة زوينة للعجين و الخبز مين كيطيب وكتزيد الفائدة خاصة انتي كنعجن بالدقيق الكامل . طريقتي هي كنخلط العجين بالطريقة العادية و من بعد نشكله دوائر بلا ما يخمر ندهن الوجه بالماء و نمرغه في الزرارع و عاد نخليه يخمر المرة الاولى من بعد نسرحه في الصينيات بسمك 1 سم ونعمل الثقيبات و نخليه يخمر للمرة التانية ومن بعد نشعل الفران 180 فوق و لتحت و نطيبه وبالصحة والراحة.

Various Moroccan Cooking Recipes

خلطة مجربة للقضاء على ديدان البطن و بيضها للصغار و الكبار بزريعة القرعة الحمراء للأطفال أكثر من خمس سنوات الشيح طحنيه وتاخذي حفنة وتعحينه مع شوية ديال الدقيق وديري خبيزة بحال الخرشة وعطيه ياكل منها علي الريق. الوصفة الثانية لجميع الاعمار او شدي ززيعة القرعة نقيها وخا تشري لي عند الكلاي خيت غتنقيها وتاهذي الفلب ديالها طحنيه وديري منو مع اللبن فكاس وغطيه بزيف وبيتيه فالنجوم ليلة كاملة والصباح علي الريق عطبه اشربو دابا ماكلينش النحوم بيتيه غير فالكوزينة وابصباح عطيه معيلقة صغيرة ديال سنيدة او خلوة ياكلها باش تتجمع دبك الدويدات خيت هي تتبع الخلاوة. وعطيه اشرب مباشرة كلو وعاوديه تلات ايام هدشي راه مجرب وماتيرحعوش راه تيطيح العش كولو ولكن من بعد بعدي علي الخلاوة الوصفة الثالثة داومي علي شرب متقوع زريعة القزبور راها رووووعة ختي هي كاس الصباح وماس بالليل بلا سكر طبعا غلي الما مزيان وديري فيه معلقة صغيرة منها حب وخليها تغلي جوج دقايق وغطيها وخليها حتي تطلق واسرب او طحنيها غير الكمية لي غتاكل وديريها مع زيت الزيتون دريها مزياان وكليها الصباح مع الخبز دوزي بها زعما وبالليل شربي المنقوع

Various Moroccan Cooking Recipes

زبدة الليمون للتبيض السريع للمنطقة الحساسة والأماكن الداكنة بعصير الليمون والنشا المكونات نصف كاس عصير الليمون ملعقة نشا ملعقة ك ماء الورد الطريقة نمزج المكونات فوق نار هادئة مدة دقيقتين حتى نحصل على كريم يحتفظ به في الثلاجة مدة أسبوع يدهن يوميا .. إقرأ أيضا نساي عليك قوة الكراتين والسيشوار وجربي هاد الترطيبة الطبيعية لي غاتخلي شعرك لي شافتو تحماق على رطوبيتو

Various Moroccan Cooking Recipes

باش يطلع ليك بياض البيض فوقت قياسي باش يطلع ليك بياض البيض بسهولة وتحصلي على مورانك واقفة وضعي زلافة الزاج لي كتستعملي في بانيو واسع فيه الماء طايب. ملي تسخن صبي بياض البيض لي خاصو يكون واخد درجة حرارة المطبخ فيها تسناي تواني ثم طربي بالطراب الكهربائي على السرعة القصوى غادي يطلع فاقل من دقيقة. الى كنت بغيتيه للمورانك استمري فالتطراب ثم زيدي كمية السكر حسب الوصفة على دفعات غادي يجيك واقف مزيان وكيلمع فاقل من 5 دقائق. انا هادي هي طريقتي نتمنى تستافدو منها وراها مجربة مئات المرات.

Various Moroccan Cooking Recipes

قريشلات خفاف وهشاش بدقيق القمح والحليب لفطور العيد مجلة يالالة تقدم لكم قريشلات هشيشة وخفيقة بدقيق القمح والحليب ونكهة جوز الطيب. المكونات: 500غ دقيق ابيض ممتاز 100غ دقيق القمح الكامل 1بيضة ملعقة كبيرة من خميرة الخبز نصف كأس سكر سنيدة نصف كأس زيت نباتية ملعقة كبيرة من الزبدة 1كيس سكر فاني رشة جوزة الطيب ملح لتصحيح الذوق 2كؤوس حليب دافئ سائل الطريقة: في العجانة او القصعة نضع500غ دقيق ابيضنضيف اليه 100غ دقيق القمح الكاملحبة بيضةملعقة كبيرة خميرة الخبز نصف كأس سكرنصف كأس زيت ملعقة كبيرة زبدة1فانيرشة جوزة الطيبملح لتصحيح الذوق 2كؤوس حليب دافئ. ونعجنها جيدا حتى الحصول على عجينة متماسكة وخا تكون تلصق هدا هو السر باش اجي هشيش .نضيف الزبيب مقطع صغير نزيد نعجن دقيقة نغطيها ونخليها تخمر ساعتين كل ما خمرو كيعطيو نتيجة هايلة. من بعد نشكل 12كرة متساوية نغطيهوم ونخليهوم ربع ساعة عاد نكرصهوم شوية حتى نكمل جميع الكرات نغطيهوم ونخليهوم اخمرو نصف ساعة من بعد ندهن الوجه بالبيض ونزين حسب الدوق تم ندخلهوم اطيبو في فرن ساخن النار من تحت حتى اتنفخو جيدا عاد نشعل من الفوق حتى ياخذ اللون الدهبي وتكمل الطيابغطيوه بمنديل واخد نصف ساعة عاد نقدموه بالصحة والراحة.

Various Moroccan Cooking Recipes

وصفة طبيعية من عند د عماد ميزاب لازالة الكلف المكونات : ملعقة كبيرة من التفاح محكوك ملعقة كبيرة من زيت الخرواع ملعقة كبيرة من زيت الزيتون . طريقة التحضير و الاستعمال : نوضعو الخليط في حمام مريم ثم ندهنو به أماكن الكلف مدة 30 د و يغسل 3 مرات في الأسبوع مدة 3 أشهر . موقع يالالة مرشح للفوز بمسابقة ماروك ويب أواردز, باش نوصلو لهاد الهدف حنا محتاجين التصويت ديالكم في هاد الرابط هادشي ماغاديش ياخذ بزاف ديال الوقت منكم. و للأخوات و الإخوان اللي لقاو صعوبة في التصويت ماعليهوم غير يتبعو الخطوات المصورة في هاد الرابط ملاحظة هامة: عند نهاية الخطوة 3, المرجو الإنتظار حتى ظهور كلمة بالأخضر, إذا لم تظهر هذه الكلمة فصوتكم لم يحتسب. شكرا جزيلا

Various Moroccan Cooking Recipes

لي بغات ريحتها تكون سابقاها تدير الوصفة ديالي سلام الغزالات هاني جبتلكم وصفتي اللي تندهن بيها جسمي مور لحمام و كنرجع كنزلق و ريحا يا سلام كيبقا جسم ديالك شادة فيه ريحا 3 ايام المهم كندير ف بانيو د حمام لما و جيل دوش و زيت عطري د خزامة وفاش تنسالي من غسيل تندهن جسم ديالي ب زيت جونسن وتنرش ب المسك وتنوزع على جسمي كامل و وتمتعي ب نعومة و ريحا زوينا وفي الاخير نشكركم متابعينا و نتمنى ان تعجبكم طريقتي كما ان اتمنى ان تستفيدو منها و شكرا .

Various Moroccan Cooking Recipes

الوصفة لي نقداتني من النحافة وقدرت نزيد فالوزن في أسبوع بدات تبان النتيجة الوصفة لي نقداتني من النحافة وقدرت نزيد فالوزن في اسبوع بدات تبان النتيجة المكونات: نصف كيلو تين مجفف كاس حلبة كاس زيت الزيتون الطريقة في كسكاس نبخر المكونات ونضيف لها الزيت يم نطحنها وتاكل كل مرة ملعقة قبل الاكل ثلاية نرات في اليوم.

Various Moroccan Cooking Recipes

طريقتي في صنع الجبن في الدار كيوجد فالبلاصة بلا زيف حياتي وبلا متسناي حتى الغذا السلام عليكن خواتاتي أنا جبتلكم ليوم واحد الطريقة دائما كنستعملها باش نصايب الجبن في الدار كيوجد في البلاصة بلا منتسناو تا الغد و بلا زيف حياتي هههههه ختكم كتبغي السرعة المهم الطريقة هي كتاخدي 2 لتر من الحليب واللبن و 3 المربعات KIRI والقليل من الحبة السوداء . كديري الحليب يغلى كتزيدي عليه اللبن والقليل من الملح والحبة السوداء ديك الساعة كتحيديه من فوق البوطة راه غيكون تكلل وصفيه وزيدي عليه كيري وطربيه مزيان بالطراب الكهربائي وها هو واجد وبالصحة والراحة.

Various Moroccan Cooking Recipes

عشيوة ساهلة فطيرة مورقة ومعمرة بالخضرة لذيذة بزاف كتحمق وليداتي أقترح عليك فطيرة سهلة ولذيذة أكيد تعجب الوليدات من صفحة مطبخي المغربي للعجين سنحتاج زلافة و نصف دقيق ملعقة صغيرة ملح و ابزار و تحميرة بيضة ملعقتين كبار زيت العود ماء باش تجمعو العجين الطريقة: نخلط المكونات الاولى تم نبدأ باضافة الماء حتى تعجن تم نضيف الزيت و نتركها ترتاح قليلا نشكل 6 كويرات 3 لكل طبقة باش تجي مورقة الحشوة: نقلي قليلا بصلة مشلضة و نضيف 4 خيزوات و كرعات محكوكين نضيف الملح ابزار توم ورقة سيدنا موسى و ملعقة كبيرة مطيشة الحك و نترك الكل يطهو على نار هادئة . فاش يطيبو نضيف الطون الزيتون مقطع و مشحر الشعرية الصينية و شوية ديال الحرور لا بغيتو . ندخلها الفرن بعد دهنها بالبيض و رشها بالبافو او الجنجلان على درجة حرارة 190 حتى الطيب من الجهتين متنساوش تقبو العجين تقيبات صغار باش متنفخش . بالصحة و الراحة..

Various Moroccan Cooking Recipes

السر لي كندير للحم بالبرقوق باش كيجي راقي بحال الاعراس السر باش يجيكم لحم بالبرقوق او المشماش لذيذ و راقي مجرب كيجي فن بحال ديال الأعراس المكونات اللحم ديال البقري او الغنمي خسو يكون فيه شوية ديال سمن كوزة محكوكة غي شوية اختياري بزار سكينجبير خرقوم بلدي خرقوم عادي نص ديال ساشي زعفران شعرة ملح قرفة زيت بلدية ورومية تومة 2 ريوس 2بصلات كبار مشلظين رقيق الطريقة سر ديالو هو كيترقد اللحم في العطرية كلها حتى الزيت الا البصل ليلة كاملة مغطي في ثلاجة باش كجي بنييييييييييين وفي الغد زيدو عليه كاس ونص ديال الماء فقط و خليو اللحم بكلشي ديالو يغلي في ديك الماء و مغطي عليه متشحروهش باش اللحم يشرب العطرية في الطياب بهذه الطريقة غدي يجي لذيذ و ماشي ناشف من بعد حيدو اللحم ونزلي تحتو البصلة مشلضة فرشوها و في كل طرف ديال اللحم ديري تحتو البصلة تتساليها ونقسى عليه العافية مهيب ياك في مرة و غطيو عليه وخليه يطيب على خاطرو مرة مرة قلبوه من بعد مللي يطيب زيدو عليه 3 معالق كبار ديال العسل وخليه يحمر مزيان من وجهو ويوكح من مرقة غي شوية لتزيين اصابع اللوزكما في الصورة غادي تحتاجي رابعة مخلطة من اللوز مسلوق و مقلي ومطحون مزيان. من بعد خدي قليل من القرفة ومعلقة كبيرة سكر كلاصي ومعلقة كبيرة ماء زهر وبيضة نطربها مع بعظهم وخلطو مزيان من بعد بداو تضيفي البيضة بمهل عل اللوز المطحون حتى تولي عجين حاولو متكملوش لبيضة كاملة من بعد ديرهم أصابع او دائرة كما بغيتو ودوزيهم في مايزينة تم قليوهم في زيت سخونة متحرقوهمش غي يرجع ذهبي هزوه مللي يتقلاو مباشرة كبو عليهم شوية من مرق ديال اللحم و هما سخان تم سلقي المشماش وعسليه بالقليل من القرفة عواد والسكر وماء الزهر او عسلو البرقوق و السكر و الماء زهر و القرفة اللي تختاروا. التقديم المرقة هي الاولى عاد عملو فوقها اللحم و في جناب اصابع اللوز و من فوق المشمش مزين كل مشماشة وحدة باكركاعة اختياري او البرقوق و ندردو فوق منهم جنجلان بيضات صغار مصلوقين. و بالصحة و الراحة

Various Moroccan Cooking Recipes

نصائح مهمة ستنفعك في مطبخك..استفيدي منها إليك يا لالة بعض النصائح المجربة من مطبخ الأخت ماما شاف ستساعدك كثيرا في تدبيير منزلك عليك تجربتها. كيفاش نخلي ريحت التيرمو زوينة ..ساهلة ديري لقرفة عواد مع قرنفل نديرو فتيرمو منبعد مانغسلو ونشفو ونسدو عادي ومنغسلوش بجافيل كيفاش نغسل لحوت لي فيه شوك ويقدر يجرحني . وكيفاش نحتافض بيه في التلاجة مدة طويلة بلى ريحة غسليه بفرشات الأسنان وجيبي ميكة خشي فيها لحوت بالترتيب ديري طراف ليم وسطري بقلم كما في الصورة بلأحمر ..من بعد سخني سكين مليح فوق لبوطة وشرطي على الخط الأحمر بالسكسن ومباشرة غتلسق لميكة على بعضها هذه الطريقة منقولة من الأخت نجاة تادلة . كيفاش نحافض على نصف ليمة بلى متخسر فتلاجة. ديري نصف ليمة فطاسة أو طبسي وسدي عليها بكاس يكون غامها وديريها فتلاجة وجبديها للإستعمال ورديها بنفس الطريقة كيفاش نحافض على لباربا مسلوقة منبعد منسلقها نخليها فماها فشي بواطة فتلاجة كفاش نضف الغلاي الكهربائي من لكالكيل نخوي فيه لماء مع لخل ونديرو يغلا شوية ونغسلو عادي كيفاش نضف السخان الكهربائي من البكتيريا نحكو بطراف لحامض ونخليه يسخن فيه واحد الدورة غنلاحض قطرات الحامض فيه نمسحو عادي كيفاش نضف الأوساخ العالقة في فم الإبريق لازم يكون عندنا إلى جانب المنضف سلك فرشاة الأسنان بيهم نحكو فم الإبريق كيفاش نتهنا من مسيح لبوطاجي من زيت لي تقطرلي فلكبان نوضعو طبسي يواتي لقرعة وفيه غتبقا تقطر الزيت منبعد نغسلوه شنو ندير بقواطا ديال طون والذرة منرميهمش نغسلهم ونجمعهم يفيدوني فلماضلين شنو ندير بقشور التشين الليمون والحامض نحكهم ونحتافض بيهم في المجمد أو نحتافض بيهم هاكاك إلى لحين الإستعمال يفيدوني فتنسيم الكيك أو الحلوى كيفاش نحيد ريحة قلي لحوت من دار نغلي شوية قهو فلبريق وهيا غتمص ريحة لقلي كيفاش نتأكد من صلاحية الفواكه المصبرة في المنزل ملي نطيب الفواكه نقلب القارورات على فمها ونخلي لهوا يدور فيها يلى سال منها الماء هدا يعني وجوب إستهلاكها وإذا ثبت العكس فهدا كيدل على درتنا بلإحتفاض بها لمدة لي بغينا كيفاش نشرمل الزيتون منبعد ميحلا الزيتون نكبو فبيدو نقي أو طاسة مع شوية من لماء لي حلا فيه. ندير فشرمولة ليم مقطع لحار مقطع ملح خشن زعتر قصبر ومعدنوس خيزو للتزين وايضا لخيار كورنيشو هنا مكانش عندي منبعد نعصر فوقو شي نصف حامضة نحتافض بيه ونبقا نجبد بصفاية ممكن الإحتفاض به خارج أو داخل التلاجة . نغلف بلايص لحديد بلألمينيوم كيفاش نحافض على ريحة زوينة فتلاجة منبعد لغسيل نغلي نصفليمة زعتر فليو ونبخر بيه التلاجة منبعد نصفي لماء ونمسح بيه التلاجة ندير فيها خمارة حمراء محلولة كتمص الروائح ألبيكاربونات أيضا تمتص الروائح نغلف التلاجة باش نحصل على منضر جميل كيفاش نتهنا من مسيح باب التلاجة كل مرة وصدا حتا هو كنغلفها بسولوفان الاصق بحيت هو ساهل فلمسيح ونقدر نبدلو ملي نبغي .وكيكون عازل بين لهند ديال الزواقات وحتا فوق التلاجة نغلفها بلميكا عاد نحط لغطا باش نتفادى لغبرة كيفاش نحتافض بالفواكه فلمجمد خصوصا الفواكه لي معرضة للأكسدة بنان مانكا قطعتهم عصرت عليهم الليم وسنيدة درتهم فميكا وخرجت لهوا وقطعت بسكين سخون باش تبلعو حيت غنحتاجهم حتا لرمضان. دائما نفس الطريقة باش كنقفل لميكات

Various Moroccan Cooking Recipes

لي شعرها ناشف ودغيا يتخبل ومعدبها وصفة طبيعية بزيت الزيتون الموز والعسل أول حاجة ضرورية لفهاد الوصفة ولا وصفة أخرى خاصها لابد شعر يكون نقي باش يشرب المواد و الزيوت غادي تاخدي بانانة ديرها في الخلاط الكهربائي ملعقة كبيرة عسل حر زيت الزنجلال غادي نقول الطريقة باش كنقدو فدار زيت الحبة السوداء زيت اركان زيت الزيتون من بعد نطحنو كلشي عاد نزيدو عليهم أي ماسك عندك ولكن غير 1 ملعقة كبيرة ويمكن تزيدي أي زيت عندك فدار ولكن السر فنجاح الوصفة حيت تمشي لحمام كيدخلي غسلي شعرك 2 كوش بالشمبوان منبعد ديرها لشعرك غدي تلقايها ولات نيت ماسك متجانس وجمعيه ودكساعة حكي ليا عظيمتك بين ميشرب شعرك لماسك. ومين تسالي غدي تلقايه مزيت ومسرح و ديكساعة غسليه بالماء دافي وشامبوان ديالك كوش وحدة وديري الديميلور نصيحة أخرى حاولي تمشطي شعرك 3 مرات فنهار باش تنتشر الدهون فيه كلو كانت تنقول إلا مشط شعري بزاف تيتيح بلعكس مبقاش تيتيح بزاف حيت مبقاش تيتخبل. ونصيحة أخرى حيت نكون ديرين شابوان منمشطوش بزاف حيت شعر تيتكسر أما بخصوص الزيوت حاولي الديري معشبة فدارك أغلب الزيوت تانقدهوم فدار طريقة سلاهة ولي هي : زيت الحبة السوداء زيت الزيتون الحبة السوداء وتبخيه شوية ولا ديريه فحمام مريم مبعد دريه فقرعة تزاج بلا متصفيه زيت الزنجلان تنشد الزنجلان وتنحمر ونطحن ونتبخو مع الزيت العادية ونحط بلقرعة راسو يتعزل الزيت بلا متصفيوه يمكن تقداي زيت الحلبة – ثوم – الازير- الخزامة- اللوز نتمنى نكون عطيتكم معلومات تفيدكم متنسوش دعيو معايا من قلبكم

Hair care recipes

كيكة ديال الكوكوت ساهلة و كتجي بنينة بزاااف مقادير الكيكة : 4 ديال البيضات كاس صغير زيت كاس صغير وربع من السكر كاس صغير ماء عادي 1فاني4معالق كبار كاكاو 2خمارات حمرين والطحين على حسب المقادير تقريبا10 معالق ديال الطحين عامرين مزيان اواكثرعلى حسب الخيط . للتزين: 1دانون شكلاط10مرصوات ديال شكلاط اسود ندوب الشكلاط في حمام مريم ثم زيد عليه دانون شكلاط. السيرو: كاس من القهوة مقطرة مزيان . طريقة التحضير : في الخلاط الكهربائي نضع البيض ونخدم مزيان ثم السكر ونخدم داءما و نحن كنزيد الزيت شوية بشوية ثم الفاني والماء ونطحن الجميع مزيان ونكب الخليط في اناء ثم نزيد الطحين والخميرة والكاكاو مغربلين ونخلط غير بمعلقة خشب غير بشوية ثم نكب الخليط في كوكوت مدهونة مزيان بالزبدة ومرشوشة بالطحين ونسد عليها ثم نعمل الصفارة ونضعها فوق صفيحة معدنية اللي كنعمل تحت الطاجين او فوق مقلى ديال وجدة ونقص على العافية خاص تكون مهيلة بزاف انا كننقص عليها من الساعة ديال البوطا ونحسب ساعة ونطفو عليها ونخلوها 5 دقائق عاد نحل عليها ثم تبرد ونقطعها من الوسط ثم نسقوها بالقهوة وندهنها بالشكلاط ثم نرد عليها الطبقة الثانية وندهنها كاملة بالشكلاط. ونزوق باللوز افلي من الجوانب والديكور اتركه على حسب دوقكم. وبالصحة والراحة .

Various Moroccan Cooking Recipes

الحوت لي كنديرو فالفرن.لي ذاقو عندي مكيفهم والو ! !!! أخواتي عندي ليكم واحد الطريقة كنطيب فيها الحوت في الفرن الي تياكلوا عندي تيحماق عليه ومتايعرفش آشنو تيآكل المقادير نصف كيلو حوت الفرخ الكبير كيكون فيه غير الهبري على فكرة راه الجلدة ديالو تتكون كحلة كتحيد طبعا 2 بصلات مقطعين طوال 2 دانونات مسوسين ملح إبزار سكين جبير كمون 2 مربعات صغار زبدة 10 دراهم فروماج أحمر محكوك الفطر الى كان موجود الطريقة كتآخدي طبسيل ديال اللزجاج اللي تيدخل الفرن تتفرشي البصلة تتحطي ديك الهبرة ديال الحوت ماتقطعيهش يكون صاين تتخلطي فشي زلافة دانونات والعطرية الي ذكرت سابقا وتسقي بيه داك الحوت وديري فجناب دوك 2 طريفات ديال الزبدة ملي يطيب دردري عليه فروماج غير يدوب وخرجيه من الفرن آش غادي نقوليكم واحد اللذة غزالة ماغادش تستغناي عليه من بعد وصحي لا قليان لا زيت أنا بعد الحوت كله ماتنقليهش كيف ماكان ديما غير الفرن بطرق أخرى ولكن هذا الطريقة اللي عطيتكم هي لآلآهم جربوا وردوا علي الخبار صدعتكم ياك على فكرة راه حتى الميرنة اكبيرة تتجي بهد لطريقة تحيدي ليها السنسول تناخد انا جوج يكونوشوية مهبرين وندير هم بنفس الشكل أما اللي عندها الفطرالطبيعي أحسن تتحمريه فشي مقيلة مع شوي زبدة مليحة إبزار ودردره فوق الحوت واش فهمتوني يالله في أمان الله :s5334:

Various Moroccan Cooking Recipes

سكينة درابيل تشارك خبر وفاة جدتها مع متتبعيها ليلة العيد أعلنت الفنانة سكينة درايبل ليلة عيد الأضحى عن وفاة جدتها بعد معاناة مع المرض. وأعلنت سكينة الخبر عبر حسابها على الانستغرام من خلال نشر صورة جدتها وأرفقتها بهذا التعليق: الله يرحمك أميمتي الحنينة الحبيبة والله يجعل متواك الجنة يا ربي الله يصبرني على فراقك أ حبيبة ديالي. إنا لله وإنا إليه راجعون.

Morocco and International Relations

شعرك جاف ومتقصف وحراش لك بالسيشوار جبت لك الوصفة لي غتهنيك من هاذ المشكل والنتيجة تبان فنصف ساعة متسناي لا أسبوع ولا أسبوعين سلام البنات هاذ الطريقة لقيتها فاليوتوب والصراحة عجباتني بزاف وقلت نجي نشاركها مع حبيباتي يلا شعرك متقصف وجاف متقلقيش راه كلشي كيعاني من هاذ المشكل والحمد لله لقينا الحل أول خطوة غاذي تديريها غتشدي خصلة من شعرك وتبرميها وتلويها مزيان وتجيبي موس الحلاقة وغير بشوية دوزي عليها والطريقة موضحة أكثر فالفيديو لي لتحت . من بعد غاذي تشدي قرعة ديال البخاخ وتمري نصف ديالها بالماء ونصف لاخور بالخل الأبيض أو خل التفاح لي عندك موجود وترجيها مشيان وبداي ترشي منه على شعرك مزيان وانتي كتدلكي فروة الرأس . من بعد غاذي تخلطي 2 ملاعق من المايونيز ممكن تضاعفي الكمية على حسب طول شعرك وتزيدي عليها ملعقة من العسل و 3 ملاعق من زيت الخروع واخلطيهم مزيان ومن بعد ضيفي لهم زبدة الكاريتي مذوبة وخلطيهم مزيان وخليهم واحد شوية يطلقو العناصر مزيان بيناتهم ممكن تزيدي حتى الزبدة بدون ملح حتى خي روعة للشعر. من بعد فرقي شعرك خصل وبقاي تدهني الوصفة عليها وجبدي مزيان باش الشعر يشرب لك الوصفة مزيان وبقاي حتى تكملي شعرك كامل من الجذور حتى الأطراف من بعد جمعي شعرك وغطيه بكيس بلاستيكي وخليه لمدة نصف ساعة ومن بعد غسليه بالشامبو . نخليكم مع الفيديو لي كيوضع الطريقة ..

Hair care recipes

رشيد الوالي يهنئ شقيقه هشام الوالي برسالة مؤثرة بمناسبة عيد ميلاده حرص الفنان المغربي رشيد الوالي على تهنئة شقيقه الاصغر الممثل المغربي هشام الوالي وذلك بمناسبة عيد ميلاده. ونشر الفنان المغربي رشيد الوالي صورة شقيقه الفنان هشام وعائلته الصغيرة عبر حسابه الرسمي على موقع تبادل الصور والفيديوهات انستغرامارفقها برسالة مؤثرة مليئة بمشاعر الحب والحنان . وجاء في رسالته:عيد ميلاد سعيد خويا هشام . و منقدرش ندير صورتك وحدك . حيت انت وعائلتك واحد .هاذ الصورة قبل ميكون الغالي الله يدومها عليكم ساعة حب وهناء. وتابع المتحدث ذاته:عارف بلي ماشي ساهل تحافظ على اسرة .خاص بزاااف ديال الصبر . ولكن ملي كيكبرو لولاد ولا لبنات كنحسو بالفرحة لكييرة . شكرااا خويا هشام على لطفك ونبلك وحبك للخير لكل الناس . وختم رشيد الوالي رسالته قائلا:نتمنى تطفي شمعتك وانت مع بناتك وولدك ومراتك ..وعمرك متكون بعيد عليهم فهاذ اللحظةباسمي وابتسام وآدم وسليم وكل خوتي كنقولو ليك كل عام وانت بألف خير . عيد ميلاد سعيد .

Celebrity News in Morocco on Social Media

معطر للمرحاض صنع منزلي اقتصادي وكيخرج بزااف والريحة منعشة هاكي طريقة سهلة وزوينة بزاف لتعطير مرحاضك وتخليه ديما ريحتو منعشة وخصوصا يلا جاو عندك الضياف على غفلة. المكونات معلقة كبيرة من بيكاربونات الصودا موجودة في الصيدليات معلقة كبيرة عصير الحامض كاس كبير ديال الماء زيت عطري تكون ريحته زوينة و قوية مثل القرفة او الورد قرعة عندها رشاشة اي بخاخ طريقة التحضير تاخدين الماء و تضفين له البيكربونات عصير الحامض زيت العطري من نصف الى ملعقة صغيرة و يرج الكل جيدا حتى تتجانس كل المكونات تصبينهم في بخاخ و ترشين بهم المرحاض كل يوم

Various Moroccan Cooking Recipes

أحسن عصبر كديرو اختي فالعراساتلا يعلى عليه جبت ليكم احسن طريقة كتديرها اختي فالعصير لعراسات الناس الوصفة قد يعجبك أيضا كتدير اربع كيلو الليمون و مقشر و مقطع و محيد منو العضم و طايب و معاه ليمونة وحدة ب قشرتها و تقريبا لتر ماء يطيب ساعة لاروب بلا ماتسدي عليه الكوكوت و ملي كيطيب كتخليه يبرد و تزيد عليه لتر الماء بارد كتدوزو ف الماكينة و كتصفيه ف الصفاية و تزيد 8 لتر من الماء هادا بلا سكر .. و كتخلطيه معاش بغيتي .. البنان .. الفريز .. الخوخ .. كاع للفواكه حتى كتبغي تطحنيه مع شي فاكهة عاد كتديري السكر .. كيجي واعر .. درتو فخطوبتي جاني غزاال

Various Moroccan Cooking Recipes

شعر رطيطب وبلا بروشينغ ولا وصفات ولا زيوت دخلي و تعرفي البنات ها واحد السلام و عليكم عرفتو من زمان وانا باغا نكتب هاد الموضوع و غير شي مسائل كيشدوني ههههه عرفتو هاد القضيه شعرك رطيطب بلا بروشينغ بلا وصفات ولا خلطات بلا زيوت عرفتو فاش كنت كنقرا في ليچéي كانت واحاد البنت كتقرا معاي شعرها غزآآل و حرير بحال هادوك اللي كيشطحو في قناة غنوه وسولاتها وحاد البنت قاتلها ناري نتي شعرك طويل و كل مره كتديري لو بروشينغ مكيعييكش قاتلها شكون قاليك انا كندير بروشينغ قاتلها عرفتو اش كدير مللي تعومي وتغسلي شعرك وهو مازال سارد فازك دهنيه بالزيت اللي كتستعملي او لا السيروم و وجدي وحاد زيف ديال حياتي اولا غير الزيوفا اللي كنشدو بيهم في الدار او الحمام و ديري برمه فيها شويه ديال الماء وفوق منها كسكاس وسرحي فوق من الكسكاس الزيف اللي غتشدي بيه المهم تقدري تستعملي اي حاجه من غير البرمه و الكسكاس باش تبخري الزيف تخلي الماء يغلى فوق النار و يطلع البخار في الزيف غيرجع سخووون و حذآاري الجناب ديال الزيف على البوطه وحاد المره غفلت عليها و تحرقولي الجناب د الزيف هههه ومازال جديد هههههه المهم مللي يتبخر و يسخن دوري باتشا لشعرك او العمليه و حزمي بالزيف الى بغيتي حتا دوز مده و قلبي باتشآ على الجهه الاخرى و غتشوفي شعرك كيف غيخرج بحال الى دايرا بروشينغ شعر ناعم و رطيطب و غزآآآال انا الى رشقاتلي كنديرها و الشعر كيخرج كيحممق. نتمنى تعجبكم الفكره و متنساونيش من الدعاء

Hair care recipes

حاتم عمور عن الكاميرا الخفية مشيتي فيها:أنا بريئ من هاد التخربيق لي كيضحكو علينا بيه نشر الفنان المغربي حاتم عمور صاحب أغنية مشيتي فيها تدوينة على حسابه الفيسبوكي الشخصي خرج فيها عن صمته وفتح فيها النار على الكاميرا الخفية التي تبث على قناة دوزيم تزامنا مع الفطور . حاتم عمور تبرأ من أغنية مشتي فيها التي يتم بها تقديم حلقة الكاميرا الخفية التي وصفها بالتخربيق . وهذه تدوينة حاتم عمور : كاميرا خفية .فيها أغنيتي وفيها كنيتي ..امشيتي_فيها وعمور.بغيت نوضح ليكم انا والله حت بريئ من هاد التخربيق اللي كيضحكو علينا. بيه.

Celebrity News in Morocco on Social Media

طريقة تحضير حرشة بالجزر مثل البسبوسة رائعة جدا المكونات رابعة ديال السميدة ديال الحرشة 3 خيزو أو جزر محكوك كأس ديال الزيت لعبار بكأس دانون كيس فاني 2 بيضتين كيس خميرة حلوة دانون ياغورت بنكهة الفاني كأس سكر سنيدة الطريقة في الخلاط الكهربائي ديري البيض والزيت والسكر والفاني والياغورت وخلطيهم مزيان من بعد زيدي ليهم الجزر أو خيزو وعاود طحنيهم مزيان. من بعد فرغي الخليط فإيناء اخور وضيفي ليها السميدة مع خميرة الحلوة وبقاي تخلطي المكونات مزيان حتى تنساجم. من بعد دهني المول لي غادخليه للفران بالزبدة ورشيه بالسميدة وفرغي فيه الخليط ودخليه للفران يكون سخون مزيان وخليها تطيب وتتحمر. من بعد متطيب دهنيها شوية بالعسل ورشيها بشوية ديال الكوك وبالصحة وراحة نخليك مع الفيديو

Various Moroccan Cooking Recipes

عندك شي طبايع فالزربية أوالموكيطعندي ليك الحل بدون نقطة ديال الماء الا قهروك طبايع الزريبة ولا الموكيط وماوجد لكش المنظف الخاص بهم عندي لك الحل خذي نص كاس ديال الخل رقدي فيه قشرة ديال الليمون زعما البرتقال معلقة كبيرة ديال البيكاربونات 2 معالق ديال التيد ولا فلوطا خلطيهم ودهنيهم على الطبعة خليها شي 5 ديال الدقايق ومن بعد فركيها بزويف شيفون ملاحظة : جربي في الاول في شي بلاصة مخبعة من الزربية باش تتاكدي بان الالوان ديالها ماكتخلطش. وصافي.

Various Moroccan Cooking Recipes

سباكيتي بالخضر والفطر والدجاج تعتبر السباغيتي من أنواع المعجنات الإيطالية التي تصنع من الطحين أو سميد القمح مع الماء وهي من الأطباق الشهية التي يفضلها الكثيرون وهي أيضا سهلة التحضير ومكوناتها متوفرة كما تعد بأكثر من طريقة وتضاف إليها أكثر من نكهة وهي تستخدم في تحضير العديد من الأطباق مع أنواع مختلفة من الصلصة لذا سنقدم لكم في هذا المقال طريقة سهلة ومبسطة لتحضير السباغيتي بالخضر. تتبيلة الدجاج: صوص الصوجا الثوم بودرة البصلة بودرة المعدنوس يابس شوية الريحان و الزعتر وشوية بزار و مليحة و أخيرا شوية هريسة و زيت العود باقي المكونات: خضر مشكلة معكرونة مسلوقة الطريقة: من بعد ما شرملت الدجاج درتو فمقلة طاب مزيان حيدتو و فنفس المقلة درت الخضرة فديك الشرمولة لي بقات فالمقلة ديال الدجاج زدت عليها شويا صوجا و خليتها على نار مجهدة طابت شوية و زدت عليها الدجاج و خلطهم وخليتهم على نار ناقصة شوية من بعد 3 دقائق زدت عليهم ليباط و خلطهم و خليتهم ينشفو شوية و يتجانسو لمدة 5دقائق على نار هادئة ز بصحة و الراحة ملاحظة: الملح غي رشيشة حيت صوص الصوجا مالحة

Various Moroccan Cooking Recipes

رجاء بلمير توجه رسالة مؤثرة لصديقتها مريم اصواب وتتمنى لها السعادة بعد التحاقها بزوجها في كندا وجهت الفنانة المغربية الشابة رجاء بلمير رسالة مؤثرة لصديقتها مريم اصواب بعد التحاقها بزوجها في الديار الكندية . ونشرت رجاء بلمير صورة تجمعها بصديقتها مريم وزوجها عبر حسابها الرسمي على تطبيق تبادل الصور والفيديوهات انستغرام أرفقتها برسالة مؤثرة جاء فيها: نهار كنت خارجة من المغرب وقلت هاد المرة السفر صعيب عليا حتى واحد ما فهم هاد الجملة غير انا و اللي قراب ليا حيت عارفة نهار انرجع المغرب وماغاديش نلقى صاحبتي اللي دوزت معاها الزوين والخايب . وتابعت المتحدثة ذاتها صاحبتي اللي كانت كتفهمني من الغمزة هي اختي كانت حافظاني وحافظاها كيفما كيقول المثل موس واحد يدوز علينا بزوج هادشي مكيعنيش انني مافرحاناش ليها بالعكس فرحانة ليها بزاف حيت ربي سهل عليها و غدي تجمع هي وراجلها اللي طال انتظار هاد اللحظة . وختمت رسالتها: الله يسهل عليك ويكملك بعقلك و يتاويكم للخير رضا ولد الناس وعارفاه غدي يحطك فعينيه الله يحفظكم كنبغيكم .

Celebrity News in Morocco on Social Media

حبيباتي جبت ليكم انجح وصفة جربتها وخلصتني من الكرش بصفة نهائيةوسهلة بزاف يمكن ليكم كاملين تجربوها واكيد غادي تحصلو على النتيجة المرغوبة. الوصفة عبارة عن اربع كؤوس من الماء تشرب ساعة قبل الفطور وفي وجبة العشاء ياخذ دانون طبيعي مع عصير نصف ليمونةنتمنى تجربو هاد الوصفة لانها رائعة جدا ومعندها حتى ضرر.

Various Moroccan Cooking Recipes

الوصفة للاخت Imachid Dam-zk السلام حبيباتي هادي طريقتي في تحضير الدجاج المشوي في الفرن بالصوص البيضاء سهلة وبسيطة وصحية والاهم بنيييين بزاف ماتشبعوش منها كانديرها بزاف ملي كانكون عيانة ومافياش لي يوقف بزاف في الكوزينة و في نفس الوقت باغا ناكل شي حاجة ديال الدار صحية و بنينة و طيب دغيا الطريقة بالصور 1: دجاج صوص 2 :نديرو في صينية على ورق الاليمنيوم 3: نقطع 2 بادنجان و نديرهم في الصوص لي بقات من الدجاج ونزيد عليهم الشابلير و نستفهم في جناب الدجاج 4:نقطع 2 بطلات دوائر و نستفهم حتى هوما فجناب الصينية 5: ندخل كلشي للفرن سخووون مسبقا على درجة 240 نصف ساعة و نقلبو ربع ساعة و نقدموه بالصحة والراحة مانستاهلوش شي دعيوة. طريقة الصوص لي ترقدو فيها الدجاج : 1 دانون مسوس شوية زيت العود معلقة كبيرة موطارد معلقة كبيرة حامض او خل الحامض معلقة كبيرة زعتر لبناني راه كاين عند العطارة لي كايبيعو العطرية المخلطة الجاهزة فحال عطرية الشورما و البسطيلة وداكشي معلقة صغيرو ابزار معلقة صغيرة كمون رشة ملح تفلحي الدجاج و ترقديه فيها 2 سوايع الى عندك الوقت انا درتو ديك الساع و كايجي رااااائع بالصحة والراحة.

Various Moroccan Cooking Recipes

بعد معاناة من تساقط الشعر مخليت مجربت حتى طحت على الوصفة ديال الدكتور الصقلي لي خلاتلي شعري قوي بلا تساقط وفرحاتني بالسوالف بعد معاناة من تساقط الشعر مخليت مجربت والو بحال للي كيكب الما على الكرعة ههه حتى طحت على الوصفة ديال الدكتور الصقلي وقلت نجربها حتى هي شنو غدي نخسر مزال والله مكدب ملي قال فالفيديو شعرك غدي يهبلك ههه كنت كنقول غي كيبالغ حتى جربت بنفسي والله غزالة امكن باركة. مكونات الوصفة: كاس صغير الزيت البلدية شوي بابنوج كاس العسل نسخن كلشي فالبان ماغي وندهنو شعرنا ليلة كاملة وتمتعو لي بالسوالف انا كنت نخاف نمشط شعري كنت نحطو كامل قدامي وايلا حيدت البانضة كنلقاها كاملة عامرة شعر دبا الحمد لله ولات قصاحت لي الزغبة اوا العقوبة لعندكم.

Hair care recipes

كحل طبيعي بنواة التمر والقرنفل والثوم مكيخطانيش صالح للعين والحواجب المكونات: رابعة عظم التمر 6فصوص ثوم 20 حبة قرنفل الطريقة: كتشدي تمر والثومة والقرنفل كتديري كلشي في لاطة وكدخليها الفران حتى كيولي بحال لفاخر كتخرجيه وكتدقيه شوية وترجعيه الفران شوية حيث كيكون باقي ثمر خضر من الوسط ملي كتعاودي تجبديه كدقيه مزيان وكتغربيله في زيف رقيق من احسن ضوبلي زيف باش لكحل يجي رطب.

Various Moroccan Cooking Recipes

فكرة بسيطة باش الربيع يتكرضليك تكريضة رقيقة كتبرد القلب بعد المرات كيعنكش الربيع وما كيبغيش يتكرض رقيق ولو تكون الكراضة او الموس حاد لهاد السبب جيت نتشارك معاكم واحد الفكرة بسيطة بزاف لي غتهنيك وتقطع ليك الربيع رقيق بزاف. الفكرة يا لالة هي انك تديري بضع قطرات ديال الزيت فوق الربيع وتكرضيه وغادي تلاحظين انه يــسحق بكل سهولة و مكرض تكريضة كتبرد القلب جربيها وردي عليا

Various Moroccan Cooking Recipes

دميلور من عند اختكم طبيعي وممتاز من وصفاتي المجربة السلام عليكم ورحمة الله تعالى وبركاته اخواتي واللي شعرهم ناشف عارفة المحنة اللي دايزين فيها جميع هههههههههههههه عندي ليكم واحد الوصفة ممتازة والله يالله نيت درتها اليوم فاش تغسلي شعرك نشفيه مزيااااان بالفوطة ومن بعد غادي ديري هاد الدملور طبيعي مائة بالمائة تاخدي ياغورت طبيعي تخلطي معاه زيت كوكو او زيت لوز او اي زيت عندك انا اليوم درت غي الزيت الرومية تقريبا 2 ملاعق ومعلقة عسل حر ومعلة خل او عصير حامض ادا كانت فيك القشرة. المهم انا اليوم درت نص ياغورت طبيعي ودرت زيت رومية وشوية زبدة بلا ما ندوبها وشوية عسل ودرتو لشعري وغطيت راسي بالبوني او بلاستيكة وتديري الدرة ديال حياتي وتخليها على شعرك على الاقل 45 دقيقة وعلى الاكتر 2 سوايع وغادا غير تشللي شعرك مزياااااااااان بلا ما تعملي الشمبوان ضروري ما تعمليش شمبوان اوا من بعد ما غادا تحتاجي لا تدهني شعرك ولا سيروم ولا خلطات غي دوري شعرك حتا ينشف

Hair care recipes

هاد الوصفة ساهلة ونتيجتها كتفرح انا ديما معقديني لبوان نوار فوجهي لي هما نقط السوداء هادي وصقفة سهلات عليا نتخلص منهم فضرف وجيز . سكينجبير مطحون اي زنجبيل سينيال اي معجون اللسنان قد يعجبك أيضا نخلطو مقدار لي يكفينا ونحطوه على المناطق لي فيها النقط السوداء كالانف واسفل الدقن ونتركوه حتى ينشف ونحاولو نقشروه من بعد نغسلوه بالماء الدافئ. اوصفة كتحرق شوية ولكن نتيجتها مبهرة .

Various Moroccan Cooking Recipes

لكمية ليدرت خرجتلي 4 حبات:تقدرو تزيدو ولا تنقسو: 2 زلايف كبار فورصكأس سميدملحمعلقة سكرشوية خمارة ديال الحلوىشوية خمارة ديال الخبزجمعي العجينة بالماء دافيعملي منها كرات حطيهم فزيت اخليهم يرتاحو 15 لدقيقةدوبي الزبدة خلطيها مع الزيت ابدي تسرحي ادردري لقاوقاو قليتو اطحنتوجمعي لجناب ديال لمسمنة فلوسط انفس طريقة لمسمنة لخرى ديري وحدة وسط وحدةديريهم فلاطة خليهم يرتاحو سرحيهم ادخليهم لفران نار مهيلة باش يطيبو ملداخل ملي خرجتهم درتلهم لعسل.

Various Moroccan Cooking Recipes

عصير رااائع بمعنى الكلمةلن تندمي على تجربته نقترح عليك سيدتي عصير رائع بكل ما في الكلمة من الاخت حنان زروال المقادير لتر حليب 1 فلان فاني بدون سكر 1 ساشي فاني 1 دانون فاني سكر حسب الدوق الطريقة كناخدو نصف لتر حليب ونخلطوه مع الفلان و2 معالق سنيدة او 3 معالق حسب الرغبة ونحطوه فوق البوطة حتى يغلا مع تحراك المستمر ونديروه فشي زلافة وندخلوه يبرد مزيان في ثلاجة نخليوه حتى يشد راسو ولكن قبل خاصو يبرد خارج الثلاجة عاد ندخلوه ملي يبرد خرجيه وكبيه في مولينيكس وزيدي عليه دانون فاني وساشي فاني ونصف لتر حليب و3 معالق سنيدة أو 2 معالق وخلطي مزيان حتى يدوب لفلان وتمتعي بألذ عصير مداق لا يقاوم.

Various Moroccan Cooking Recipes

صاحبة الوصفة تقول:وصفة رائعة لتبييض العنق و الوجه النتيجة تظهر من أول استعمال صاحبة هذه الوصفة تقول : اليوم جبتلكم وصفة للوجه والعنق كتنظف البشرة وتنقيها وتبيضها والنتيجة تظهر من اول استعمال انا جربتها قالتهالي واحد صاحبتي كانت في السعودية كما ان المقادير في المتناول وبأقل ثمن المقادير صابونة بيضاء اسمها حياة تباع عند البقال وايضا العطارة كتباع ب2دراهم _قرعة صغيرة ماء ورد الطريقة كتحكي الصابونة فالحكاكة ثم تخلطيها مع ماء ورد واديريها فمولينيكس حتى يمتازج الخليط مزيان ثم اديريه فشي قرعة غادوزلك بزاف ومني تمشي للحمام ديريها في وجهك وعنقك كماسك وجلسي تحكي بقية الجسد مني تسالي الحكان غسلي وجهك وعنقك وحكيهم غير بديك والله العظيم النتيجة مبهرة اللي دخلات تجرب عاد ترد علي انا في انتظار ردودكم ودعواتكم.

Various Moroccan Cooking Recipes

طريقتي الجديدة باش كنحضر كيك الباونتي كيجي بنين وشهوة منو طبقة الكيك .. 2 بيضة .. فانيليا .. رشة ملح .. معلقة كبيرة خل .. تقلبيهم بمضرب يدوي .. بعدين تضيفى 34 كوب سكر و تكملي تقليب .. بعدين نص كوب حليب دافي و تقلبي .. بعدين ربع كوب زيت .. و آخر حاجة كوب دقيق منخول و 2 معلقة كبيرة كاكاو خام و معلقة كبيرة كيس بيكنج بودر .. هتضيفيهم تدريجي معلقة معلقة للسوايل و تقلبي كويس بالمضرب اليدوي .. و تحطيه في صنية تشيز كيك في فرن سخن حرارة متوسطة تقريبا تلت ساعة . طبقة جوز الهند .. 2 كوب حليب وكوب كريمة خفق لاما موجوداش ديري 3 حليب يسخنوا على النار و تضيفي عليهم 2 كوب جوز هند و نص كوب سميد و نص كوب سكر و رشة فانيليا و تقلبي بسرعة لحد ما تلاقيه متماسك و متجانس .. تسيبيه شوية حرارته تهدى و توزعيه على طبقة الكيك اللي بالطبع يكون بارد تماما .. طبقة الكريم كراميل .. 2 كوب حليب على النار تضيفي عليهم باكيت كريم كراميل و 3 معالق كبيرة نسكويك و حبذا لو معاهم باكيت صغير جلاكسي و تقلبي لحد ما تلاقيها بدأت تاخد قوام خفيف .. صبيها و هي سخنة بسرعة قبل ما تتماسك .. و سيبيها في التلاجة ساعتين خليها حتى لغد يكون أحسن متماسكة أكتر .. اللي فوق صوص شيكولاتة تزين حسب رغبة.

Various Moroccan Cooking Recipes

مسمن معمر بشكل جديد كيجي رائع فالمذاق وسهل فالتحضير جبت ليكم وصفة جديدة ديال المسمن معمر بطريقة رائعة ومذاق لا يقاوم كيعجب الكبار والصغار المقادير وطريقة التحضير : عجينة عادية ديال مسمن تنزيدو بيضة ونورقوه بالزبدة . كنديرو دجاج مشحر شويا العترية إبزار كمون ملح. زعتر وارق موسة زيتون فرمج حمر صلصة طماطيم فلفل حار لي تزيين زاريعت الكتان.

Various Moroccan Cooking Recipes

حريشة بالحليب والخل كتجي هشييشة مقادير حرشة هشيشة نصف كيلو سميدة رقيقة نصف كأس زيت وزبذة شوية الملح شوية الخميرة معجونة معلقة كبيرة سنيدة خمارة معلقة صغيرة خل ماء لخلط العجين طريقة تحضير حرشة هشيشة وسهلة جدا في اناء نخلط السميدة مع الزبذة والزيت والملح حتى ترمل مزيان نحيدو منها واحد شوية باش نكرصوثم نضيف الخميرة والخمارة والسكر والماء والخلنجمعو مزيان يجب ان تكون العجينة لينةبعد ذلك ناخدو مقلة الوجدية ديال الحرشة نرشوها بالسميدة ونكرصوفيها العجين ونوضعها على نار مهيلة حتى تطيب ونقدموها مع العسل والزبدة ..بالصحة والراحة.

Various Moroccan Cooking Recipes

تهناي من الغمال بهاد النصيحتين وبلا تكاليف بش تخلص من الغمال ديال المريو سهلا مهلا عندي ليكم طريقتين رائعتين مغتحتاجش بزاف ديال المواد وكلشي موجود عندك فالدار. الطريقة الأولى تشري طبشير ودريه منتحت الحويج ومعليش غيخلي الحوايج فبلاستهم غادي يزول الغمال وطريقة مجربة . الطريقة الثانية كموسة ديال الخزامى حطيها ايضا بين الحوايج حتى هي فعالة ونتمنى نكون افدتكم بالاخص ناس المجاورين للبحر

Various Moroccan Cooking Recipes

البنات دخلووو بالزربة اليوم كنت عند طبيبة دالأسنان وها شنو قالتلي على بيكاربونات الصودا اليوم جيت نشارك معاكم هاذ المعلومة لي الصراحة صدماتني وقلت ضروري حتى نتوما تعرفوها وتاخدو الإحتياطات. البارح مشيت عند طبيبة الأسنان تعمر ليا واحد الضرسة وقلت والله حتى نسولها على بيكاربونات الصودا والإستخدامات ديالها فالتبييض معا ختكم مهووسة بالوصفات وخاصني ديما سنيناتي يكونو تيشعلو اوا قلت ليها اختي عافاك نسولك دابة بيكاربونات الصودا يلا حكيت بيها سنيناتي واش ماعندها حتى شي تأثير خايب وهي تقولي فعلا هما كيعطيو واحد التبييض ولكن كيفرعو اللثة ومرة مرة غتلقاي الدم ومع المداومة على استعمالها سنانك غيوليو يضروك ويلا شربتي البارد أو السخون ويلا كليتي غيحرقوك من الأحسن بعدي عليهم. المهم أخوتي انا جيت وبغيت نعلمكم حيت مابغيتش هاد النصيحة تبقى عندي ودعيو معايا بربي يسهل عليا وعلى أمة سيدنا محمد عليه أفضل الصلاة والسلام.

Various Moroccan Cooking Recipes